Azərbaycanda döş xərçəngi diaqnozu qoyulanlara xoş xəbər\n"Mastopatiya modern dünyada xəstəlik deyi, müalicə edilməz. Sizi qorxutmalarına, qandırmalarına izin verməyin. Mastopatiya üçün dərman atmayın. Bu dərmanlara ehtiyacın yoxtur; mastopatiya xəstəlik deyildir. Təhlikəsi yoxtur; xərçəngə çevrilməz."\nMovqe.az ANS PRESS-ə istinadən xəbər verir ki, bu fikirlər türkiyəli həkim Hamdi Köçerə aiddir.\nBəs o zaman mastopatiya nədir? Hamdi Köçer Azərbaycan qadınlarının qorxuku yuxusuna çevrilmiş, son zamanların ən məşhur qadın xəstəliyi haqqında fərqli düşünür. O, döş ağrısı və süd vəzisindəki kistaların heç bir zaman həyat təhlükəsi yaratmadığını iddia edir:\n"Mastopatiya qadınlarda çox rastlanan döş ağrısı və süd vəzisi kistalarına şərq tibbində verilən addır; qərb tibbi mastopatiya terminindən istifadə etmir. Bugünün müasir tibbində həm xəstəliklərin diaqnostikası və izahı, həm də müalicələri dəlilə əsaslanır. Əgər bir insana hər hansı bir diaqnoz qoyursunuzsa, bu diaqnoz tibbi testlər və analizlərlə resmiləşdirilməli və dəqiqləşdirilməlidir. Buna qərbdə dəlilə əsasən tibb tətbiqi deyilir (evidance-based medicine və ya evidance-based practice). Tibbi tətbiqlər bu qaydaya uyğun aparılmalıdır.\nAzərbaycanda mastopatiya üçün ümumi olaraq radioloji raportlarda istifadə edilən termin budur: fibroz kistoz mastopatiya. Bəs döş ağrısı və kistalar üçün qərb tibbi hansı termindən istifadə edir? Keçmiş illərdə döşün radioloji müayinəsində fibroz toxumanın artdığı bir neçə yerdə kistaların görüldüyü və bununla əlaqədar döş ağrısı olan xəstələrdə fibro-kistik xəstəlik (fibrocystic disorder) deyilirdi. Ancaq bunun çox yayılmış olduğunun anlaşılmasına görə xəstəlik (disorder) sözündən vaz keçildi və onun yerinə fibrokistik dəyişikliklər (changes) terminindən istifadə edilməyə başlandı."\nKöçer sözügedən xəstəliyə artıq yeni ad verildiyini və diqnoz qoyularkən "fibrokistik döş paterni" ifadəsindən istifadə edildiyini bildirdi: "Qərb tibbi yaxın zamanda bunu gördü: fibrokistik dəyişikliklər əslində qadınlarda dəyişən hər esterogen və progesteron hormonlarına süd vəzisinin fizioloji bir cavabıdır, uşaqlığın hər ay qanaxma ilə cavab verməsi kimi. Bu həqiqətin anlaşılması üzərinə süd vəzisindəki bu vəziyyət yenidən adlandırıldı: fibrokistik döş paterni.\nBu gün qərb dünyasında döş ağrısı və süd vəzisi kistaları üçün radioloji raportlarda istifadə edilən diaqnoz süd vəzisinin fibrokistik strukturu (fibrokistik patern) cümləsidir. Bu, qadınlarda çox rastlanan bir vəziyyətdir və günümüzdə xəstəlik olaraq qəbul edilmir. Süd vəzisinin fibrokistik quruluşu, yəni bu kistalar və ağrı hər qadında rastlanmasa da, bir çoxunda müşahidə edilirdi. Süd vəzisinin hormonlara verdiyi cavabın bir az çox olması idi işin əsli. Sonrakı araşdırmalar, illərlə süd vəzisinin fibrokistik quruluşu ilə süd vəzisi xərçəngi arasında əlaqə olub olmadığı üzərində aparıldı. Nəticə: fibrokistik quruluşlu süd vəzisi ilə xərçəng arasında kiçik belə olsa, elmi əlaqə tapılmadı."\nQərbdə fibrokistik strukturlu süd vəzisi, Azərbaycanda (fibroz kistoz) mastopatiya olaraq adlandırılan bu vəziyyətin əslində süd vəzisinin fizioloji bir halı olduğunu deyən həkim, matopatiyanın bir xəstəlik və ya sindrom olmadığını deyir: "Mastopatiyanın heç bir təhlükəsi və zərəri yoxdur. Müalicə edilməsinə ehtiyac yoxdur. Müalicəsinin də bilinən bir metodu yoxdur. Mastopatiyanı müalicə etməyə çalışmaq, aybaşı qanaxmasını müalicə etmək kimidir. Mastopotiya - kistalar - döş ağrıları üçün əməliyyat olmağa ehtiyac yoxdur."


Çoxdan gözlənilən FƏRMAN\n21:23 27-04-2021 | 295 | İqtisadiyyat\nQarabağın becərilməsi bizə nə qazandıracaq?\nPrezident İlham Əliyev bu gün kənd təsərrüfatı sektorunun inkişafına təkan verəcəyi gözlənilən çox mühüm fərmana imza atıb. “İşğaldan azad edilmiş ərazilərdə kənd təsərrüfatı təyinatlı torpaqların idarə edilməsinə dair Fərman” adlanan bu sənədlə müvafiq torpaq sahələrinin icarəyə verilməsi KTN-ə həvalə olunub. Bu isə o deməkdir ki, növbəti biçin müddətinə qədər Qarabağ torpağı da canlanacaq və fermerlərin istifadəsinə veriləcək.\nƏslində Prezidentin bu cür mühüm fərmanı imzalanması çoxdan gözlənilirdi. Ərazilərimiz işğaldan ona görə azad olunmamışdı ki, istifadəsiz qalsın, əkilib, becərilməsin. Görünür, bu fərmanın 44 günlük savaşdan 6 ay keçdikdən sonra imzalanması təhlükəsizlik tədbirlərinin artırılması ilə əlaqədardı və artıq belə bir problem qalmadığından ərazilərin fermerlərə verilməsi məsləhət bilinib.\nBəs, bu ərazilərin fermerlərin istifadəsinə verilməsinin aqrar sektorumuza nə qazandıra bilər?\nZənnimcə, çox şey. Belə ki, işğaldan azad etdiyi ərazilər əkinə yararlı, münbit torpaqlardır. Həmin ərazilərin kənd təsərrüfatı sektoruna qazandırılması ilk növbədə ölkəmizin ərzaq məhsulları ilə təchizatına ciddi dəstək ola bilər.\nStatistik məlumatına görə, “DQR” adlı qondarma qurumun şumluq torpaqlarının 90%-i işğaldan azad olunmuş ərazilərinin payına düşür. Təsadüfi deyil ki, separatçılar bu ərazilərdə yetişdirdikləri taxılla özlərini təmin etməklə qalmır, həm də məhsullarının 3/2-ni Ermənistana satırdılar. Ümumilikdə götürəndə Ermənistanın illik taxıl tələbatının 25%-i Qarabağdan tədarük olunurdu, bu da ciddi rəqəmdir. Bundan sonra həmin ərazilərin Azərbaycan fermerləri tərəfindən becərilməsi, təbii ki, bizim kənd təsərrüfatı sektorunun inkişafına təkan verəcək.\nTəbii ki, bütün bunlar yalnız taxılçılıq sahəsi ilə bağlı dediklərimdir. Dağlıq Qarabağ həm də bağçılıq, xüsusilə üzümçülük sahəsində olduqca əhəmiyyətli bölgələrimizdən sayılır. 1980-ci illərin sonlarının statistikasına nəzər salanda həmin illərdə Azərbaycanda 267 min hektar ərazidə üzüm əkildiyini görə bilərik. Onun hardasa 50 min hektarı Dağlıq Qarabağın payına düşürdü. Bu da öz növbəsində üzümçülüyün digər yan sektorları inkişaf etdirirdi. Məsələn, şərabçılığı. O dövrlərdə Azərbaycanda irili-xırdalı 181 şərab zavodu fəaliyyət göstərir və ildə 1.8 milyon tona yaxın şərab çəkilirdi. 1980-ci illərdə ildə 2.1 milyon ton üzüm yığımdığını nəzərə alsaq, bu onu göstərir ki, tarlalardan dərilən üzümlərin 80%-ə yaxını emal olunurdu. Əsasən isə Rusiya bazarına göndərilirdi. 300 mindən çox insanın işlədiyi üzümçülük sektorunun yenidən o dövrün səviyyələrinə qaldırsaq, bu, əlbəttə, bizə külli miqdarda xarici kapital gətirə bilər.\nTəəssüf ki, sovet hakimiyyəti dağıldıqdan sonra həmin üzüm sahələrinin böyük qismi ya işğal altında qaldı, ya da döyüşlər nəticəsində sıradan çıxdı, becərilməz hala gəldi. Torpaqlarımızın işğaldan azad olunmasından sonra fermerlərimizin qarşısında həmin potensialımızı yenidən işə salmaq vəzifəsi dayanır.\nDağlıq Qarabağ həm də ciddi su ehtiyatına malik bölgədir. Bir çox mütəxəssislərin fikrincə, Azərbaycanın su ehtiyatı orta hesabla 30 kubkilometrdir. Bunun 20 kubkilometri xarici qaynaqların payına düşür, 10 kubkilometri isə öz sərhədlərimiz daxilində formalaşır. Qarabağın su ehtiyatı da daxili potensialımıza aiddir. İşğaldan azad olunan ərazilərimizdəki çaylarda, göllərdə toplanan suyun ümumi həcmi təxminən 780 milyon kubmetrə bərabərdir. Bu isə yerli su ehtiyatlarımızın 25 faizinə qədərini təşkil edir. Üstəlik, Dağlıq Qarabağ yeraltı sularla da zəngindir və həmin suların kənd təsərrüfatına qazandırılması Azərbaycanın su sarıdan problemlərini böyük ölçüdə azaldacaq.\nƏn əsası isə Dağlıq Qarabağ əraziləri sulaq yerlər olduğundan və yağmur miqdarı buxarlanma nisbətini üstələdiyindən oraların suvarılmasına o qədər də ehtiyac duyulmur. Bu da digər ərazilərimiz suvarılması üçün xeyli miqdarda su əldə etməyimizə şərait yaradacaq.\nBilirsiniz ki, Dağlıq Qarabağdakı Sərsəng su anbarı sovet hakimiyyəti illərində qonşu Aran rayonlarının su ilə təchiz edilməsi üçün yaradılmışdı. Dağlıq Qarabağ işğal olunandan sonra, təəssüf ki, bu potensialımızdan yararlana bilmədik. Quraqlıq dövründə ermənilər ehtiyacları olmadığı halda suyumuzu kəsir, su bolluğu yaşanan zamanlarda isə bəndlərin ağzını açıb bizim təsərrüfatları suya verirdilər. Azərbaycan ordusunun gücü sayəsində, yəqin ki, fermerlərimiz bu kabusdan da xilas olacaqlar.\nEskpert onu da vurğulayırlar ki, işğal dövründə Tərtərçay, Həkəriçay, Levçay, Tutkunçay, Xaçınçay və digər bu kimi böyük çayların su ehtiyatlarından məhrum olmuşduq, bu da əkin sahələrinin suvarılmasında, xüsusilə bitkilərin vegitasiya dövründə çətinliklər yaranırdı. Ermənilər ekoloji terror törədərək həmin çayların sularını dağətəyi ərazilərə buraxmırdılar. İndi isə bu problemlərin də qarşısı alınacaq.\nPrezidentin bu gün imzaladığı fərman işğaldan azad olunmuş ərazilərdəki aqrar sektor üçün yararlı torpaqların minalardan təmizləndiyini və əkib-becərilməsi üçün uyğun hala gətirildiyini göstərir. Halbuki bir çoxları düşünürdülər ki, Azərbaycanda bu ərazilərin minalardan təmizlənməsi prosesi uzun illər davam edəcək. Düzdür, hələ də Qarabağdan minaya düşüb həyatını itirənlərin qara xəbərləri gəlir. Amma bugünkü fərman torpaqlarımızın böyük ölçüdə minadan təmizləndiyinə işarədir.


Gəncə-Frankfurt aviabiletlər - bütün Gəncə-Frankfurt teyyare bileti qiymətləri | Trips\nGəncə - Frankfurt\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Gəncə-Frankfurt təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nGəncə-Frankfurt aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Gəncə-Frankfurt biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Frankfurt - Gəncə istiqamətinə


FOX.AZ : Polis rəisinin müavini və onun oğulunu güllələyən şəxsi tutdular\nBu gün — 13 İyul 2020, 12:49\nPolis rəisinin müavini və onun oğulunu güllələyən şəxsi tutdular\nSabunçu rayon Polis İdarəsindən verilən məlumata görə, polis əməkdaşlarının həyata keçirdiyi əməliyyat-axtarış tədbirləri nəticəsində əvvəllər məhkum olunmuş Gülağa Lətifov yaşadığı evin yaxınlığında saxlanılıb.\nQeyd edək ki, fevralın 23-də saat 20 radələrində Sabunçu qəsəbəsindəki 68 saylı orta məktəbin yaxınlığında həmin qəsəbənin sakini, əvvəllər məhkum olunmuş Gülağa Lətifov münaqişə zəminində qonşuluqda yaşayan Fərid Qədirova, Akif Nəzərova, Yusif Paşayevə və Asif Nəzərova odlu silahdan atəş açaraq hadisə yerindən qaçıb. F.Qədirov aldığı xəsarətdən ölüb, digərləri xəstəxanaya yerləşdirilib.\nİlkin araşdırma zamanı məlum olub ki, G.Lətifov müvafiq dövlət orqanlarının icazəsi olmadan və yerli icra nümayəndəliyi tərəfindən edilmiş xəbərdarlıqlara məhəl qoymayaraq, həmin məktəblə üzbəüz yerləşən açıq idman meydançasında tikinti işləri aparmağa başlayıb.\nOnun bu hərəkətləri növbəti dəfə ərazidə yaşayan sakinlərin narazılığına səbəb olub və yaranmış münaqişədə G. Lətifov şəxsi avtomobilində gəzdirdiyi odlu silahdan qəsəbə sakinlərinə bir neçə dəfə atəş açıb. Dərhal hadisə yerinə gələn polis və prokurorluq orqanlarının əməkdaşları tərəfindən oradan 1 ədəd qoşalülə ov tüfəngi və 4 ədəd giliz, habelə G.Lətifovun evinə baxış zamanı 19 ədəd patron aşkar edilib götürülüb.\nHadisə zamanı güllə yarası alan A.Nəzirov Suraxanı rayon Polis İdarəsinin rəis müavinidir. Digər yaralı, A.Nəzərovun oğlu Asif Nəzərov isə Sabunçu rayon Polis İdarəsinin 12-ci Polis Bölməsinin əməkdaşıdır.


ABŞ iqtisadiyyatında qeyri-müəyyənlik | Analiz\nABŞ iqtisadiyyatında qeyri-müəyyənlik\nAmerikada iyun ayında fundamental göstəricilərin qismən zəif açıqlanması, dolların aprel ayından başlayan bahalaşmasının zəifləməsinə təsir edib.\nAmerikanın yeni xarici ticarət siyasəti ölkə daxilində iqtisadi qeyri-müəyyənliyin və istehlakçı əhval-ruhiyyəsinin azalmasına səbəb olur. Amerika iqtisadiyyatında bu mənfi tendensiya özünü dolların aparıcı valyutalara nisbətən qiymətlərində də göstərməkdədir. Belə ki, çərşənbə axşamı açıqlanan fundamental göstəricilərdən sonra dünya birjalarında dolların orta qiyməti ucuzlaşıb.\nMaliyyə bazalarında investorlar tərəfindən böyük maraqla izlənilən "Kanferents Börd" (ing.: "The Conference Board", ABŞ-ın qeyri-kommersiya təşkilatı) təşkilaının açıqladığı istehlakçı əhval ruhiyyəsi indeksi ("CB index") iyun yında son bir ayın minimum səviyyəsinə düşüb. Cari ilin fevral ayında indeks 130.0 punkt ilə son 17 ilin maksimum səviyyəsinə yüksəlmişdir. Lakin bundan sonra göstərici zəifləməyə başlayıb. May ayında göstərici 128.8 punkta kimi yüksəlsə də yenidən iyun ayında 126.4 punkta kimi azalıb. Keçən həftə açıqlanan Amerika Mərkəzi Bankının (FED) Filadelfiya filialının sənaye indeksi də iyun ayında 2017-ci ilin sentyabr ayından bugünə kimi ən aşağı səviyyəyə (19.9) düşmüşdür.\nEUR 1.1765$, GBP 1.3323$-a kimi bahalaşa bilər.\nAvronun qiyməti 1.1634$-a kimi ucuzlaşdıqdan sonra 0.3% bahalaşıb. Beləliklə, EUR/USD məzənnəsi 1.1700$-ı da yuxarı istiqamətdə qırarsa, 1.1765$-a kimi də bahalaşa bilər.\nGBP/USD məzənnəsi də 1.32$-ın üzərində təklif edilməkdədir. Qiymət bu səviyyənin üzərində qaldıqca, 1.3267 və 1.3323$-a kimi də dəyər qazana bilər.\nUSD/TRY yenidən ucuzlaşır.\nTürkiyə maliyyə bazarlarında isə USD/TRY məzənnəsi 4.73TL səviyyəsində müqavimətlə rastlaşıb və 4.62TL-yə kimi ucuzlaşıb. Bundan sonra eniş dalğasının əlavə olaraq 4.48TL-yə kimi sürətlənməsi üçün 4.57TL-nin aşağı istiqamətdə qırılmasını gözləmək lazımdır.


525-ci Qəzet - Jurnalistlər üçün vətəndaşlıq və miqrasiya hüququ mövzusunda seminar - Foto\nAlmaniya Beynəlxalq Əməkdaşlıq Cəmiyyətinin (GİZ) "Cənubi Qafqazda Avropa Standartlarına hüquqi yaxınlaşmanın dəstəklənməsi proqramı” çərçivəsində jurnalistlər üçün Nabranda "Vətəndaşlıq və Miqrasiya hüququ: Qanunvericilik və onun tətbiqi” mövzusunda seminara start verilib.\nSeminarın ilk günü GİZ-in əməkdaşı Şakir Səfərbəyov tədbir iştirakçılarını salamlayıb, təlimin məqsədindən, gözlənilən nəticələrdən danışıb.\nSonra Vətəndaşların Əmək Hüquqlarını Müdafiə Liqası İcraiyyə Komitəsinin sədri, vəkil Sahib Məmmədov vətəndaşlıq, beynəlxalq təcrübə, Azərbaycanda vətəndaşlıq, vətəndaşlığın mahiyyəti, ikili vətəndaşlıq, çoxvətəndaşlılıq, vətəndaşlığa xitam verilməsi, vətəndaşlıqdan məhrumetmə barədə geniş məlumat verib.\nBununla yanaşı, o, yerli və beynəlxalq qanunvericiliyə istinad etməklə miqrasiyanın mahiyyəti, miqrasiya proseslərinin hüquqi tənzimlənməsi, miqrasiya formaları, miqrasiya prosesinin iştirakçıları, miqrasiya proseslərinin nəticələri, əmək miqrasiyası və sairdən söhbət açıb.\nSeminar qarşılıqlı fikir mübadiləsi şəraitində keçib və jurnalistləri maraqlandıran suallar təlimçi tərəfindən ətraflı cavablandırılıb.\nQeyd edək ki, iki gün davam edəcək seminarın növbəti günü vəkil S.Məmmədov media nümayəndələrinə xarici dövlətdə iş təklifləri, bunun müsbət və mənfi nəticələri, risklərin aradan qaldırılması, miqrasiya proseslərinə mane olan hüquqi normalar və təcrübə mövzusunda məlumatlar verəcək.\nOnu da əlavə edək ki, seminarda müxtəlif kütləvi informasiya vasitələrini təmsil edən 20-yə yaxın jurnalist iştirak edir.


Ölü xortladı, bəs zənci nə elədi?\nKulis.Az ABŞ yazıçısı Ambroz Birsin (1842-1913) “Bir yay gecəsi” hekayəsini təqdim edir.\nHenri Armstronqun ölməsi deyəsən, heç onun özünə də inandırıcı gəlmirdi. Onu, ümumiyyətlə, nəyəsə inandırmaq çox çətin idi. Lakin, həqiqətən də, basdırılmış olduğunu qəbul etməyə onun bütün hissiyyat orqanları vadar edirdi. O, kürəyi üstə uzadılmışdı, qarnının üstündə birləşmiş və bir-birinə bu ona heç bir xeyir gətirməsə də, onun asanlıqla qırdığı nə isə ilə sarılmış əlləri, bununla bərabər, özünü tərpədə bilməməsi, zülmət qaranlıq, dəhşətli sükut ona vəziyyətinin reallığına şübhə etmək imkanını vermirdi, odur ki o, bu vəziyyətinə qeyd-şərtsiz boyun əydi.\nLakin ölü olmaq... xeyr, xeyr, o, sadəcə, çox xəstə idi. Bundan başqa, xəstə adamlara xas olan süstlük onun canına hakim kəsilmişdi, ona görə də o, talenin ona hazırladığı qeyri-adi müqəddərat haqqında bir elə düşünmürdü. O, filosof deyildi, sadəcə, hal-hazırkı anda patoloji laqeydliyin çulğaladığı adi bir adamdı. Bu situasiyaya hər hansı təsirini göstərə biləcək orqan isə susqun vəziyyətdə idi. Odur ki öz yaxın gələcəyi üçün heç bir iş görmək istəyinin olmaması nəticəsində o öz-özü ilə tam harmoniyada olub yuxuya getdi.\nLakin torpağın üstündə nə isə baş verirdi. Orada bir yay gecəsi idi. Göy üzünü şərq tərəfdən tutmuş buludları arabir çaxan şimşəklər dəlib keçir və yaxınlaşan fırtınadan xəbər verirdilər. Bu qısa sürən, qəbir daşları və məzarların üzərində oynayan işıqlanma nəticəsində elə təəssürat oyanırdı ki, sanki bütün qəbiristanlıq rəqs edirdi. Belə bir gecədə, çətin ki, kimsə qəbiristanlığa yaxın düşəydi, ona görə də Henri Armstronqun qəbrini qazan üç nəfər özünü təhlükəsiz hiss edirdilər.\nOnlardan ikisi bir neçə mil aralıda yerləşən tibbi kollecin tələbəsi idi, üçüncü isə Cess adı ilə tanınan nəhəng bir zənci idi. Uzun illər idi ki, Cessi qəbiristanlıqda hər işə buyurmuşdular, o da canla-başla eləmişdi. O zarafatla qəbristanlıqdakı bütün Allah bəndələrini tanıdığını deyirdi. Onun hal-hazırda gördüyü işdən belə məlum olurdu ki, qəbiristanlıqda rəsmi sənədlərdə göstərildiyindən fərqli olaraq, qəbirlərin sayı elə də çox deyildi.\nDivarın o biri üzündə, yoldan azca aralıda onları bir at qoşulmuş yüngül fayton gözləyirdi.\nQazma işləri o qədər də çətin deyildi. Cəmi bir neçə saat əvvəl qəbrin üstünü örtmüş torpağı qazmaq çox az güc tələb etdiyi üçün bu iş az vaxt aldı. Tabutun qəbirdən çıxarılması qazma qədər asan olmasa da, nəhayət, o da çıxarıldı, çünki Cess belə işlərin ustası idi. O, qapağı qaldıraraq tabutun içərisinə uzadılmış ağ köynəkli, qara şalvarlı ölünün üstünü açdı. Elə bu an qəflətən şimşək çaxdı, ildırım gurlayaraq dünyanı silkələdi və Henri Armstronq heç nə olmamış kimi, qalxaraq qəbrin içində oturdu. Gənc adamlar dəhşətli çığırtılarla başlarını tutub fərqli istiqamətlərdə qaçmağa qoyuldular. Onları geriyə qayıtmağa heç nə məcbur edə bilməzdi. Amma Cess tamam başqa xəmirdən yoğrulmuşdu.\nSübhün bozumtulluğunda başlarına gəlmiş macəranın təsiri ilə qorxu və dəhşətdən ağappaq olmuş və yorğun düşmüş, ürəkləri əsim-əsim əsən iki tələbə kollecin həyətində qarşılaşdılar.\n-Sən gördün? – biri soruşdu.\n-Aman Tanrım! Hə... İndi biz neyləyək?\nOnlar binanın başına dolanıb arxa tərəfə keçdilər və meyitlərin yarıldığı otağın qapısı ağzındakı dirəyə bağlanmış atı və faytonu gördülər. Onlar o dəqiqə otağa girdilər. Alaqaranlıq otaqda, skamyanın üstündə Cess əyləşmişdi. O, dişlərini ağardaraq ayağa qalxdı.\n-Mənə pulumu nə vaxt verəcəksiniz?\nUzun masanın üstünə Henri Armstronqun çılpaq bədəni uzadılmışdı. Onun qan və palçığa bulaşmış başı balta ilə vurulan möhkəm zərbədən yarılmışdı.


Bizim Aslan | Futbolxeber.az\nMaraqlı ad və soyadı ilə diqqət çəkən Aslan Şahgəldiyev. Yox, təkcə bununla yox, bir çox yaxşı xüsusiyyətləri ilə diqqət çəkir bizim Aslan. Ad və soyadında liderlik keyfiyyətləri cəmləşib. O, həqiqətən də işinin, sahəsinin, mətbuat xidmətlərinin liderlərindən, mətbuatın Aslanıdır. Bəli, ad günü təbriklərimin növbəti qonağı hamımızın sevimlisi Aslan Shahgeldiyevdir. Peşəkar Futbol Liqasının (PFL) Mətbuat və İctimaiyyətlə Əlaqələr Departamentinin rəhbəri olan dəyərli həmkarımızın bu gün 34 yaşı tamam olur.\n"Karvan"la futbolumuza gələn\nAslan Şahgəldiyev adı və soyadı son 11 ildə futbolumuzda yer aldı, tanındı və özünəməxsus yerini tutdu. Bu da Yevlaxın “Karvan” klubunun futbolumuza gəlişiylə bağlıdır. Aslanı da məhz “Karvan”ın yetirməsi saymaq olar. 2004-cü ilin yayında yaradılan Yevlax klubunda ilk vaxtdan mətbuat katibi oldu. Yəni Şahgəldiyev bu sahədə ən çox təcrübəsi olanlardır. Mətbuat xidməti sahəsinə gəlişi isə heç də asan olmayıb. Hərbi xidmətdən yeni gələn gənc Şahgəldiyev “Karvan”ın 1 aylıq seçimlərindən sonra işə cəlb olunub.\nÖzü də “Karvan”da həmin vaxt futbolumuzda bir çox tanınmışlar cəmləşmişdi. Şahgəldiyev vaxtilə kənardan izlədiyi, görüşməyi xəyal etdiyi məşhurlarla indi bir klubda çalışırdı. Onlar arasında kimlər yox idi - baş məşqçi Yunis Hüseynov, futbolçular Tərlan Əhmədov, Dmitki Kramarenko, Kamal Quliyev, Fərrux İsmayılov və başqaları.\nAslanla şəxsi tanışlığım də həmin vaxtda - "Futbol-plus Qəzeti"ndə çalışdığı dövrdə olub. O, dərhal yaxşı insani keyfiyyətləri ilə diqqətimi çəkdi. Çox mədəni, nəzakətli, mərifətli, qanacaqlı, bir sözlə, əsl ailə tərbiyəsi görmüş, çoxlarına nümunə olacaq bir insan. Aslanda ən çox xoşuma gələn xüsusiyyətlərdən biri mətbuat katibi olsa da, jurnalistin işinə müdaxilə etməməsi, “bunu yazma, onu yazma” prinsipindən uzaq olmasıydı. Bəlkə onun ilk gündən sevilməsində, böyük hörmət qazanmasında bu amilin də böyük rolu olub.\n“Karvan”ın ilk mövsümlərdəcə nəticə verməsiylə Aslan da mükafatları sıralamağa başladı. Əvvəlcə çempionatımızın bürünc, sonra gümüş medalı. 2006-cı ilin yayında isə Yunis Hüseynovun komandası Azərbaycan futbolunda tarix yazdı. Bu da UEFA kubokunda mərhələ keçən ilk klub olmasıdır. Şahgəldiyev həmin vaxt "Karvan"ın rəsmisi kimi tarixə düşməsiylə öyünə bilər.\nDüzdür, ilk baxışdan nə qədər qəribə görünsə də, bu uğurdan sonra “Karvan”da eniş başladı. AFFA-nın o vaxtkı rəhbərliyinin legioner limitini “3+2” etməsi heyətində çoxlu legioner olan və daha çox onların sayəsində UEFA kubokunda tarixi nəticəyə imza atan Yevlax klubunu çətin vəziyyətə saldı. Nəticədə legionerləri bir-bir yola salan “Karvan” liderlik mövqeyini əldən verməyə başladı və sonda futbol səhnəsindən də silindi.\nAncaq Aslan onu futbolumuza gətirən doğma klubundan fərqli futbol səhnəmizdən silinmədi. 2009-cu ilin iyunun 15-də başlayan və indiyədək davam edən PFL-də fəaliyyəti onun karyerasının 2-ci mərhələsidir.\nRamin Musayevin ən yaxşı transferi\nİyunun 2-də 7 yaşı tamam olan PFL-də mətbuat xidmətinin 6 ili Şahgəldiyevlə bağlıdır. Maraqlıdır ki, Ramin Musayev də ilk prezidenti olduğu quruma klubdan gəlib. O, “Neftçi”nin vitse-prezidenti işləyəndə, Aslan “Karvan”da çalışanda mükafatlar uğrunda rəqib olublar. İndisə onlar uzun müddətdir bir kollektivin üzvləridir və çox yaxşı işgüzar münasibətdə (maşallah, göz dəyməsin) çalışırlar. Ramin müəllimin 6 ildir Şahgəldiyevə etimad göstərməsi onun layiqli kadr olmasının göstəricisidir. Bəlkə də kənardan Musayevlə işləmək çətin görünsə də, Şahgəldiyev bunun heç də belə olmadığını uzun illərdir sübut edir. Ramin müəllinin yanında işləmək təklifini alanda, qısa müddətdən sonra çıxacağını düşünsə də, həyat hər şeyin heç də kənardan göründüyü kimi olmadığını göstərdi. Təsadüfi deyil ki, Aslana çalışdığı qurumun rəhbərliylə işləmək rahat yox, çox rahatdır. Mən o fikirlə razıyam ki, Ramin Musayevin ən yaxşı transferi Aslan Şahgəldiyevdir. Futbol diliylə desək, baş məşqçi belə bacarıqlı yetirməsini qətiyyən əldən buraxmaq istəməz.\nTəbii ki, klubla müqayisədə PFL-də iş daha çətin, daha məsuliyyətlidir. Maksimum dərəcədə az səhv etməlisən, mətbuata verdiyin açıqlamalara xüsusi diqqət yetirməlisən. Tənqidlər də az olmur. Əslində, Aslan tənqidə müsbət yanaşanlardır. Ancaq təbii ki, bu, qərəzli yox, sağlam olmalıdır. O, tənqidə sağlam düşüncəylə yanaşır. Yəni futbolda tənqid mütləq olmalı, futbolun əsası tənqidin üzərində qoyulmalıdır. PFL-nin gəlişi futbolumuzda, çempionatımızda canlanma yaratdı. Çempionatımıza əsas qiyməti avrokuboklar verir. Klubarımızın qrup mərhələsinə düşməsi də məhz PFL-in dövrünə təsadüf etdi. Budur, artıq 2 klubumuz birdən qrupa düşür və bu, çempionatı təşkil edən qurumun də uğurudur.\nKollektivdə gözəl ab-hava yaradan\nŞahgəldiyevin birbaşa məsul olduğu departament iş saat mexanizmi kimi gedir. PFL-nin rəsmi saytında oyunlardan dərhal sonra protokollar edə bilirik, matçların fotosessiyası, video icmalları ilə tanış ola bilirik. Hərçənd, səbəbkar özü də yaxşı bilir ki, internet mediasından əvvəl qəzetlərdə biz işlədiyim vaxtda oyunların protokollarını almaq üçün necə dəridən-qabıqdan çıxır, istəyimizə çatanda necə sevincək olurduq. Aslan kollektivdə elə gözəl ab-hava yaradıb ki, iş vaxtı bitəndən sonra da evə gedən olmur. Yəni bu, onun yaxşı insani keyfiyyətlərinin nəticəsidir ki, iş vaxtının tez bitməsi üçün işçisinin gözü saatda qalmır. Bu da Aslanın həm rəhbər kimi xoşbəxtçiliyi deməkdir, həm də kollektiv adamı olduğunu göstərən faktordur. Şahgəldiyevlə hələ "Karvan"da, sonra PFL-də birgə çalışmış Emil Schukurow, sonradan onu əvəzləyən Elgiz Abbasovun haqqında necə yüksək fikirdə olmasına dəfərlərlə canlı şahid olmuşam.\nPFL-nin tədbirlərində yaxşı təşkilatçılıq diqqət çəkir ki, bunda Aslanın əməyi az deyil. Bu, daha çox ölkə kubokunun final matçlarında özünü göstərir. Onlardan sonuncusu Qəbələdə keçirildi və kubokun helikopterlə meydanın ortasına endirilməsi Şahgəldiyevin çoxdan həyata keçirmək istədiyi ideya idi. Bütün bunlar ondan irəli gəlir ki, səbəbkar ideyalarla zəngin, yeni ideyaları, yenilikəri sevən, novator bir insandır. Aslan beynəlxalq təcrübədən istifadə etməyə də üstünlük verir. O, Barselonada, məşhur “Nou Kamp”da keçirilən tədbirdə gördüklərinin bir çoxunu özündə qeyd edib.\nAdətən aslanlar qəzəbli olsa da, bizim Aslan səbirli, dözümlüdür. Yəni o, işinin tələblərinə uyğun olaraq hərəkət edir. Dediyinə görə, pis xasiyyəti özündən çıxandan sonra özünə gəlməyinin çox çətin olmasıdır. Ancaq arabir aqressiv olsa da, bu, uzun müddətli deyil. Ümumiyyətlə, Şahgəldiyev gülərüz, yumor hissi, zarafatla araşı yaxşı olandır. Özü də ciddi halda birdən elə söhbət eləyir ki, dərhal adamın sifətində təbəssüm yaranır. Zarafatları, hazırcavablığı ilə seçilən Aslanın söhbətləri “tutuzdurur”. Onda maraqlı əhvalatlar çox olur.\nPFL-nin xəttiylə hər ilin yanvarında jurnalistlər Antalyaya səfər edərkən səbəbkar xüsusilə diqqət mərkəzində olur. Arabir millimiz, klublarımızın beynəlxalq oyunları zamanı nümayəndə heyətində yer alan Şahgəldiyevlə 2012-ci ilin oktyabrında “Neftçi”ylə Avropa Liqasının qrup mərhələsində “Rubin”lə oyuna gedərkən səfər yoldaşı olmuşam. Həmin Kazan səfəri ən maraqlı səfərlərimizdən olub. Qəbələyə birgə yolçulumuz az olmayıb. İnşallah, “Qəbələ”mizlə Avropa Liqasının qrup mərhələsində də yol yoldaşı olarıq.\nMənim uğuruma səmimi sevinən\nAslanın səmimiliyinə hələ 4 il öncə əmin olmuşam. O vaxt apasport.az saytına çalışarkən fərdi planda fərqlənmişdim. Bu da 2010/11 mövsümündə “ən yaxşı elektron KİV nümayəndəsi” nominasiyasında futbol jurnalisti seçilməyim idi. Yadımdadır, həmkarlarımız arasında keçirilən sorğunun qalibi olmağımla bağlı həmin xoş xəbəri məhz Aslandan almışdım. Mənə zəng vurub şəklimi göndərməyimi istədi. Ramin Musayevin şəxsən təqdim etdiyi mükafatdan sonra da məni səmimi təbrik edən Şahgəldiyevin qalib olmağıma ürəkdən sevinməsi, buna layiq olduğu deməsi indiyədək yadımdadır.\nAslan eyni zamanda gözəl ailə başçıdır. 2011-ci ildə ailə həyatı quran həmkarımız artıq 2 övlad sahibidir. Sizə təqdim etdiyim fotoda ilk övladı olan oğlu Fəridlə birgədir. Ay Fərid bala, sən belə mərd, sevimli, hörmətcil insanın övladı olduğuna görə özünü artıq xoşbəxt saya bilərsən. Öz aramızdır, Aslan oğlu olmaq hər adama nəsib olmur. Atanın “Qalatasaray” azarkeşi olduğunu deyə bilmərəm, ancaq mən bir "Qalatasaray"lı olaraq sənə böyüyəndə bu klubun azarkeşi olmağı arzulayardım. Axı bu klubun rəmzi “Aslan”dır.\nBelə baxıram ki, Şahdəldiyevlə bağlı təbrik yazım ən geniş həcmlilərdən oldu. Əslində, o, buna, daha geniş təqdimata da layiq oğlandır. Aslan, yay aylarının sonuncu günündə, yeni tədris mövsümü öncəsi anadan olmusan və 2 klubumuzun qrupa düşməsi sənə ad günü öncəsi ən gözəl hədiyyə oldu. Mən isə səni bu yazımla çalışdığım "Qəbələ Ik Qəzeti" adından da səmimi qəlbdən təbrik edərək, ürəyində olan bütün arzulara qovuşmağı, övlad toyu görməyi arzulayıram. Uğur səni sevir və işlərində həmişə səninlə birgə olsun. İnanıram ki, təbrik yazımı oxuyandan sonra təəssüratın şəkildə göstərdiyin "əla" işarəsinə uyğun olacaq.\nAd günün mübarək, Şahgəldiyev!\nP.S. Aslan, neçə vaxtdır bir-birimizi tanısaq ki, ikimizin ayrıca şəklimiz yoxdur. Gərək bu boşluğu qarşıdan gələn 35 illik yubileyinədək aradan qaldıraq.


Güclü külək rayonları işıqsız qoydu - VİDEO\n21:37 3 Dekabr 2016\nGüclü külək Lerikin 100, Astaranın isə 20 kəndini işıqsız qoyub. Bundan əlavə bu rayonların kəndlərində evlərin və iaşə obyektlərin dam örtüklərində sınma və yerindən qopma qeydə alınıb.\nCənub bölgəsində dünən axşam saatlarında başlayan və gecə boyu davam edən güclü külək 120-dən çox kəndi işıqsız qoyub.\nMilli.Az xezerxeber.az-a istinadən bildirir ki, Lerik rayon Fövqəlada Hallar Komissiyasının Sədri Habil Məlikovun verdiyi məlumata görə, külək 100-dək elektrik dirəyini aşırıb, 1000 metrlərlə elektrik xəttini qıraraq sıradan çıxarıb. Nəticədə rayonun 100 kəndi enerjisiz qalıb.\nGüclü külək Astara rayonarında isə fərdi yaşayış evlərinin dam ördüklərinə, elektrik təsərrüfatına və iaşə obyektlərinə ziyan vurub. Rayonun Şiyəkəran kəndində 10-dan artıq evin dam örtüklərində sınma və yerindən qopma qeydə alınıb. Bir baxçanın pəncərə şüşəsi yararsız vəziyyətə düşüb.\nHəmçinin iri gövdəli ağacların kökündən qoparılaraq transformatorların və elektrik xətlərinin üstünə düşmə kəndləri enerjisiz qoyub.\nAstara rayon Fövqəlada Halallar Komissiyasının sədri Allahverən Mahmudovdan aldığımız məlumata görə əsən güclü külək əsasən elektrik təsərrüfatına ciddi ziyan vurub. Belə ki, 50-dən artıq elektrik dirəyi aşıb. 20 kəndə elektrik verilişində problem yaranıb.\nXəbərin orijinal ünvanı: http://news.milli.az/society/495516.html\nGüclü külək rayonları işıqsız qoydu VİDEO


Türkiyədə nə baş verir?! | Cəmiyyət e-Jurnalı\nAdded by Qonaq Köşə Yazarı on June 1, 2013.\nTags: Direngezi, Gezi Park, İstanbul, OccupyGezi, Türkiye\nTürkiyədə baş verən hadisələrə retrospektiv yanaşmaq lazımdır. Türkiyədə illərlə islamçılar aşağılandı, mənəvi təzyiq altında yaşamaq məcburiyyətində qaldı. İslamçılar “28 Şubat” hadisələrində mağaralarda əzilən qrup idi. Uzun illər məmurlar Cümə Namazlarına gizlin getdilər, ibadətlərini heç kimin bilməyəcəyi şəkildə etmək məcburiyyətində qaldılar. İsmət İnönünün “İslamçıları Əhilləşdirməsi” siyasəti Türkiyə daxilində bir paralel dünya yaratdı. Azanı türkcə verən, karikaturlarda kirli saqallı, çirkli balaqlı mollalar çəkildi. Bir paralel dünya yarandı. Bu paralel qrup, icma və ya partiyalaşan camaat – AK (Ədalət və Qalxınma) partiya artıq 3 ildir ki, Türkiyə də tək İqtidardır. İndi əks proses baş verir, məmurlar Cumə Namazlarına getmək üçün az qala yarışır, gümüş üzüklərini bir-birinə göstərmək üçün bürokratiya dəhlizlərində az qala yarışa giriblər. Necə deyərlər:\nZamanın mağdurları zamanında onlara edilənləri indi onlar edirlər. Öz şəxsi müqtədil və basqıcı sistemini qurdular.\nTürk ədiblərindən birinin belə bir ifadəsi var: “İslam hökumətə yaxınlaşdıqca mühafizəkarlaşır, xalqa yaxınlaşdıqca radikallaşır”. AK Partiyasının 3 illik tam iqtidarı dönəmində biz dəfələrlə hökumətin demokratik mühafizəkar postundan irtica mühafizəkar postuna necə transformasiya olmasını gördük.\nHürrəm Sultanın sinəsini qapadan bir siyasi zehniyyətdən bu gün baş verənləri gözləmək olardı. Yəqin ki, hamınızın yadındadır necə sayın Ərdoğan seriala müdaxilə etmişdi. Və ya Türk Hava Yolları xidmətçilərinin az qala orta əsrləri xatırladacaq uniformaları.\nSayın Ərdoğanın rəhbərlik etdiyi və 15 milyon insanın, ümumi seçicilərin 52% səs verdiyi partiya yerdə qalan vətəndaşları tamam unudub. Xalqa toxunmaq hissini yadırğayıb. Baş döndürücü iqtisadi uğurlar əlbəttə xoşbəxtliyi müəyyən edən yeganə indeks deyil. Söz azadlığı, ifadə azadlığı və digər və sair indekslər məhz birlikdə xoşbəxtliyi müəyyən edir.\nParalel toplumlar arasında bir qütbləşmə baş verdi. Seçim varam və ya yoxam arasında getdi. 1994-cü ildə Tayyib Ərdoğan İstanbul Bələdiyyə Başqanı olan zaman “Üçüncü” körpü cinayətdir dediyi halda indi Osmanlı tarixinin Ələvi kəsimini süngüyə taxan Sultan Səlim Yavuzun adı il üçüncü körpünün inşası təməlini atır.\nMənim üçün Gəzi Parkı timsalında ən simvolik obraz Türk Əsgəri ilə Polisinin qarşıdurması oldu. Üç əsgəri qaz pistolu ilə qorxudan polis artıq yeni rejimin yetirməsidir. AK pariyasında dirəniş göstərən Ordu artıq yoxdur. İndi var Türk xalqı. Bu mübarizə isə demokratik və anti-demokratik düşərgələr arasıdna gedir.\n16 Responses to Türkiyədə nə baş verir?!


Yuxumuzda niyə asqırmırıq? » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nAsqırıq, ani, bizdən asılı olmayan, səsli bir şəkildə ağızdan və burundan nəfəs verməkdir. Asqırıq burun kanallarındakı sinirlərin xəbərdarlıq edilməsi nəticəsində ortaya çıxan psixoloji bir reaksiyadır. Əslində burnumuz nəfəs almamızda çox vacib bir iş görər. Hava onun dar kanallarından keçərkən həm istiliyi uyğunlaşar, həm də içindəki toz burada təmizlənər.\nBuradakı sinirlərin xəbərdarlıq edilməsinin səbəbləri dəyişikdir. Asqırıq, olduqca böyük bir basınca səbəb olur. Ən çox alergik təsirlərdir amma toz, duman, ətirlər hətda anidən işığa baxma kimi başqa bir çox səbəbləri vardır. Asqırmadan əvvəl sanki bir yerimiz dişlənirmiş kimi sinir ucları xəbərdar edilir. Bu səbəblə, yuxumuzda asqırdığımız anda, artıq yuxuda olmağa davam etməmiz mümkün deyil… Biz buna elə də fikir vermirik.\nAsqırmanın ortaya çıxmasına nəzarət edən trigeminal sinir də, yuxu zamanı, oyaq olduğumuz zamanki qədər həssas deyil. Ancaq yenə də, normaldan çox bir vəziyyət olarsa nadir hallarda da olsa asqıraraq oyanmağımız mümkündür..\n7 yanvar 2011 14:40\ncox maraqli idi. baciwim\n4 yanvar 2011 10:00\nNE YAZIRSANEE SEN BAX GOR YAZDIQLARIVIN XEBERE AIDIYYATI VAR HEC\n3 yanvar 2011 12:12\nSizlere de tesekkur....\n3 yanvar 2011 11:04\n3 yanvar 2011 02:45\nMENE TAM CATMADI,YUXUDA ASQIRMAQ OLUR DEMEK,SADECE YUXUDAN AYILIRIQ,ELE GUCLU OSKUREKDE DE AYILIRIQ DA\nbilmirdim tesekkurler melumata gore\n3 yanvar 2011 00:35\n3 yanvar 2011 00:09\n2 yanvar 2011 23:50\nCOX SAQOL MARAQLI MELUMAT UCUN\n2 yanvar 2011 23:45\nher birinize tesekkur...\n2 yanvar 2011 23:40\nCox maraqli melumatdir. Tesekkurler\n2 yanvar 2011 23:37\nduzdu yuxuda asqirmiriq


Ukraynada xəstəxanada partlayış: Yaralılar var XEBEROXU.AZ - En son xeberler Azerbaycan xeberleri 2021 xəbərlər bugün 2021 xeber az 2021 xeberler bugun 2021 En son xeber 2021 Новости сегодня: самые свежие и последние новости России и мира\nUkraynanın Çernovitsa şəhər xəstəxanasında yanğın baş verib.Bu barədə Regional Dövlət İdarəsi başçısının müavini Natalya Qusak “Facebook” hesabında yazıb.\n“Fövqəladə vəziyyətdir. 1 saylı şəhər xəstəxanasında partlayış baş verib. Zərərçəkənlər var. Mən artıq hadisə yerindəyəm, xəstələrin digər xəstəxanalara yerləşdirilməsi ilə məşğulam. Ətraflı məlumat sonra olacaq”, - deyə o qeyd edib.


Cinsi həyatda fantaziyanın faydaları » Qadınlar.Co - Qadınlara Özəl Paylaşımlar\nSıxıcılığı minimuma endirer: Fantaziya tekrarlanan intimual yeni ve he yecan verici bir tecrübeye çevire biler. Hemişe eyni yerde, eyni şekilde, eyni adamla intim edirsinizse, tam bir addım deyişmesi üçün fantaziyanı istifade ede bilersiniz. Fantaziya ve masturbasya el eledirler. Çox qadın masturbasya esnasında orgazm olmaq üçün fantaziya qurduqlarını etiraf etmekdedir. eslinde, araşdırmalar, masturbasya ederken hezzini artırmaq üçün intim fantaziyalar quran qadınların, elaqe esnasında olandan daha sıx orgazm olduğunu göstermişdir. elaqe esnasında fantaziya qurmaq intim hezzini artırmanın normal bir yoludur. Amma çox qadın bu veziyyetde özünü günahkar hiss eder. Bezileri fantaziya qurmanın elaqede partnyoruyla elaqedar eskik bir şeyin olmasından qaynaqlı olduğundan qorxar. intim esnasında fantaziyadan xoşlanırlarsa, xüsusile partnyordan başqa biri varsa, o zaman onun ya da partnyorun bir problemi vardır ya da heç olmasa ortaq cinsi tecrübelerinde bir problem vardır. Digerleri üçün, elaqe esnasında fantaziya qurduqlarında özlerini yoldaşlarını aldadırlarmış kimi hiss etdirer çünki paylaşılan bir fealiyyet deyil.скачать dle 11.3\n31 317 1


YÜKLƏ: Savoia Marchetti S.73 FSX & P3D - Rikoooo\nboy 25.2 MB\nModellər, virtual kokpit və kompüterlər tərəfindən səslər, Manuele Villa tərəfindən hazırlanan boyalar, Vladimir Steffan və pcmeneg, uçuş dinamikası, məlumat və FSAviator tərəfindən işlənmə qeydləri\nbu add-on əla keyfiyyətlidir, şübhəsiz ki, uçuş simulyatoru üçün ən yaxşı pulsuzlardan biridir. Xaricdə və içəridə olan 3D modelləşdirmə yüksək keyfiyyətlidir, ölçü cihazları orijinaldır və 3D-də, toxumalar yüksək dəqiqliyindədir və səslər çox realdır. Səkkiz qaraciyər və beş model daxildir. Sənədlərinizdəki sənədləri diqqətlə oxuyun. Rikoooo-a yükləməyə icazə verdiyinə görə müəllifə "pcmeneg" -ə çox təşəkkür edirəm.\nSavoia-Marchetti S.73, 1930s və erkən 1940s-də uçan bir İtalyan üç mühərrikli təyyarə idi. Təyyarə 1935-də 48 təyyarəsinin istehsalı ilə həyata keçirilib. SABENA üçün Belçikaya dörd, SABCA tərəfindən isə yeddi istehsal edilib. Əsas müştəri İtalyan hava yolu şirkəti Ala Littoria idi. (Vikipediya)\nMüəllif: Modellər, virtual kokpit və səslər, Manuele Villa, Vladimir Steffan və pcmeneg'in boyaları, uçuş dinamikası, FSAviator'ın məlumatları və istifadə qeydləri


“Porsche Cayenne Coupe” modelinin final sınaqları keçirilir - AVTO - Fins.az\n"Porsche Cayenne Coupe" modelinin final sınaqları keçirilir\n"Porsche" şirkətinin kupeşəkilli "Cayenne" modelini hazırladığı artıq hər kəsə məlumdur. Fins.az xəbər verir ki, alman istehsalçısı bu ilin iyun ayında "Cayenne Coupe" krossoverini buraxacağını da rəsmi olaraq təsdiq edib. Bu müddət ərzində yeni kross-kupenin prototipləri Nürburqrinqin «Şimal ilgəyində» dövrələr vuraraq çoxsaylı sınaq kilometrlərini qət edib. Bu günlərdə Porsche Cayenne Coupe modelinin prototiplərinə şimalda rast gəlinib. Bu o deməkdir ki, avtomobil debütü öncəsi son sınaqlardan keçir. Dərc edilmiş fotoşəkillərdən də göründüyü kimi, kupe-krossover dizayn cəhətdən də adi Cayenne modelindən fərqlənəcəkdir. Bu təkcə mailliliyi artan tavan xəttindən ibarət deyildir. Ön tərəfdəki fərq bamper forması ilə məhdudlaşsa da, arxa tərəfdəki işıq texnikasının da fərqli olacağına fənərlərin güclü kamuflyajı işarə edir.\nBundan başqa, kupeşəkilli krossoverin aktiv aerodinamikaya malik olacağı da məlumdur. Məsələn, arxa hissədə iki spoyler quraşdırılıb ki, bunlardan biri tavanda bərkidilən statik spoylerdir. Bu spoylerlə tandemdə çalışan ikinci aktiv spoyler isə baqaj qapağına inteqrasiya edilib.\nMühərrik çeşidinə gəldikdə isə, Cayenne Coupe modelinin benzin və hibrid güc aqreqatları ilə təklif ediləcəyi ehtimal olunur. Əlbəttə ki, tam elektrik modfikasiyasının buraxılacağı da istisna edilmir.


Tövsiyələrdə deyilir ki, 11 mart tarixindən “Mədəniyyət” kanalında yayımlanan teledərslər mövcud vəziyyətlə əlaqədar buraxılmış dərslərin kompensiyasına hesablanıb.\nNazirlik müəllimlərin diqqət etməsi vacib olan vacib məqamları da açıqlayıb. Qeyd edilib ki, virtual dərslərdə lüzumsuz təkrara yol verməmək üçün tədris ediləcək mövzu üzrə teledərs əvvəlcədən izlənməlidir. Bu dərslərin şagirdlər tərəfindən izlənilməsi təmin edilməlidir. Bildirilib ki, müəllim teledərsdə izahı verilmiş mövzunu genişləndirə, dərinləşdirə bilər. Teledərsdə verilən tapşırıqların şagirdlər tərəfindən necə yerinə yetirildiyinə diqqət edilməli, hər həftənin sonunda onların virtual.edu.az portalında yerləşdirilmiş qapalı tipli sualların cavablandırılmasına təşviq etməlidilər. Müəllimlərə eledərsdə tədris olunan proqramdan uzaqlaşmamaq tövsiyə edilib.\nHəmçinin müəllimlərə şagirdlərə əlavə tapşırıqlar verməyə aludə olmamaq tövsiyə edilib. Bildirilib ki, hər bir fənn üzrə həftəlik saatların minimal və maksimal normalarına diqqət yetirilməli, teledərslərin yayım vaxtı ilə virtual dərs üst-üstə düşməməlidir. Bir dərs üçün 30 dəqiqənin nəzərdə tutulması tövsiyə edilib. Qeyd edilib ki, bu müddət dolğun qarşılıqlı əlaqə üçün kifayət etməyə bilər, lakin unutmamaq lazımdır ki, kompüter qarşısında daha çox vaxt keçirmək şagirdlərin sağlamlığına ziyandır.\nRayon Təhsil Şöbələrinin diqqət etməsi lazım olan məqamlarda isə məsul olunan rayon (şəhər) üzrə məktəb direktorlarının işinə daim nəzarət edilməli və gündəlik vəziyyətlə əlaqədar şifahi sorğu keçirilməli; daha çox məktəbin portalda qeydiyyatdan keçməsi təşviq edilməli və hər hansı problem yaranarsa, üst quruma çatdırmaq tövsiyə edilib./APA


Evimdəyəm və danışmaq istəmirəm - Əbülfəs Qarayev - MINVAL.INFO\nEvimdəyəm və danışmaq istəmirəm – Əbülfəs Qarayev\nBu yaxınlarda Mədəniyyət naziri vəzifəsindən azad olunmuş Əbülfəs Qarayev hazırda evində dincəlir.\nMinval.info xəbər verir ki, Modern.az saytının əməkdaşı eks-nazirlə əlaqə saxlayaraq ondan müsahibə almaq istəsə də, Ə.Qarayev geniş danışmaq istəməyib.\nSabiq nazir hələ ki, hər şeyin yaxşı olduğunu bildirib:\n“Mən mətbuatla əlaqə saxlamaq, mətbuata danışmaq istəmirəm. Mənzilimdəyəm, yaxşıyam, hər şey normaldır. Təşəkkür edirəm”. Əbülfəs Qarayev 21 may 2020-ci il tarixində Prezident İlham Əliyevin sərəncamı ilə Mədəniyyət naziri vəzifəsindən azad edilib. Bundan xeyli əvvəl mayın 8-də Dövlət Təhlükəsizliyi Xidməti Mədəniyyət Nazirliyində əməliyyat keçirmişdi.\nHəmin əməliyyat zamanı Mədəniyyət nazirinin müavini Rafiq Bayramov və Mədəniyyət Nazirliyi yanında Mədəni İrsin Qorunması, İnkişafı və Bərpası üzrə Dövlət Xidmətinin rəisi Zakir Sultanov həbs edilib.\nƏbülfəs Qarayev 13 noyabr 1956-cı ildə Bakı şəhərində anadan olub.\nO, 23 saylı orta məktəbi bitirib. 1978-ci ildə Azərbaycan Pedaqoji Xarici Dillər İnstitutunu bitirib. Əmək fəaliyyətinə 1978-ci ildə Saatlı rayonunda M. Əzizbəyov adına orta məktəbdə ingilis dili müəllimi kimi başlayıb. 1980-1985-ci illərdə Azərbaycan LKGİMK-nın təşkilat şöbəsinin təlimatçısı, bölmə müdiri;\n1985-1989-cu illərdə Azərbaycan KP Nərimanov rayon komitəsində təşkilat şöbəsinin təlimatçısı, təbliğat şöbəsinin müdiri;\n1992-1993-cü illərdə Bakı Politologiya və Sosial İdarəetmə İnstitutunun mədəniyyətşünaslıq kafedrasında baş müəllim;\n1993-1994-cü illərdə “İMPROTEKS Kommers” kiçik müəssisəsində müdir işləyib.\n1994-2001-ci illərdə Gənclər və idman naziri, 2001-2006-cı illərdə Gənclər, idman və turizm naziri, 2006-2018-ci illərdə Mədəniyyət və turizm naziri vəzifələrini tutub.\n2018-2020-ci illərdə Mədəniyyət naziri vəzifəsində çalışıb.\nTarix: 2020/07/30 15:34


Zireddinden Bakı proqnozu - Azadliq Xeber\nZireddinden Bakı proqnozu\nAzərbaycanda keçiriləcək I Avropa Oyunlarında xoş surprizə hazır olun. Rusiyada yaşayan tanınmış ekstrasens Zirəddin Rzayev ANS PRESS-ə bildirib ki, bütövlükdə oyunlar heç bir fors-major hal olmadan keçiriləcək.\n– Azərbaycanda keçirilən I Avropa Oyunları necə keçəcək? Bu barədə proqnozunuz necədir?\n– Azərbaycanda keçiriləcək Birinci Avropa Oyunları təbii ki, ölkənin nüfuzuna yaxşı təsir edəcək. Belə yarışlar bütün dünyada keçirilir. Azərbaycanda da yarışlar, çox yaxşı keçiriləcək. Bu yarışlarda Azərbaycan üçün çox böyük surprizlər gözlənilə bilər. Heç bir fors-major hal olamayacaq. Bu böyük yarışmada mən Azərbaycana uğurlar və müvəffəqiyyətlər arzu edirəm.\n-Zirəddin Rzayev niyə jurnalistlərdən qaçır?\n– Mən jurnalistlərdən əsla qaçmıram. Bu mənə xas olan xüsusiyyət deyil. Şou-biznesdən qaçıram. Onun üçün də bəzən elə düşünürlər ki, jurnalistlərdən qaçıram. Yerli-yersiz verilişlərdən, mövzulardan, qeyri-ciddi suallardan qaçıram. Düşünürəm ki, vaxta qənaət etmək lazımdır.\n– Ancaq siz xarici mətbuata daha çox açıqsız nəinki Azərbaycan mətbuatına. Bunun səbəbi nədir?\n– Mən deməzdim ki, azərbaycanlı jurnalistlərinə müsahibə verməkdən imtina edirəm. Sən də azərbaycanlısan, amma sənə daima müsahibə verirəm. sadəcə bəzi kütləvi informasiya vasitələri hər şeyi olduğu kimi ictimaiyyətə çatdırmır və təhrif edir. Onun üçün də azərbaycanlı jurnalistlərə müsahibə verməkdən yox, təhriflərdən imtina edirəm. Mənim ürəyim, qəlbim həmişə mətbuata və sözün əsl mənasında jurnalistlərə açıqdır.\n– Bəs Azərbaycanla bağlı proqnoz verməkdən çəkinməyinizə səbəb nədir?\n– Mən heç nədən çəkinmirəm. Buna səbəb də yoxdur. Sadəcə bəziləri dediklərimi təhrif edirdilər. Bu səbəbdən də artıq hər kəs məni belə tanıyır. Mənə çox önəmlidir, hər kəsin məni belə tanıması, düşünürəm ki, belə olduqda cəmiyyətdə çaş-başlıq yaramayacaq. Heç kəs onların uydurmalarına inanmayacaq. Həm də kiməsə proqnoz vermək, kiməsə imtina etməyin doğru seçim olmadığı qənaətindəyəm. Onun üçün də heç kəs məndən incimir. Necəyəm, məni elə də qəbul edirlər.


Alim Qasımov: “Danışmaqdan qorxuram!”\nKulis.Az Şərif Ağayarın Xalq Artisti Alim Qasımovla müsahibəsini təqdim edir.\n- Ustad, necəsiniz?\n- Əlhəmdülillah, yaxşılıqdı…\n- Amma bilirsiniz ki, sizinlə bağlı tamam başqa söz-söhbətlər danışırlar hərdən… Guya o hala, o havaya köklənmək elə-belə olmur…\n- (Gülümsəyir) Hə, belə danışanlar olur. Bilirsiz niyə deyirlər? Adi aktyora bax, deyirsən filankəsin rolunu oyna, o saat obraza girir, səhnədə tamam başqa adam olur. Bizim də sənətdə belə bir şey var ki, gəlib oturursan səhnədə, beş-altı dəqiqədən sonra başqa adamsan! Uşaqlarla burda məşq eləyəndə də, beş-on dəqiqədən sonra başqa aləmdə oluram. Başqa aləmdə olanda mən bilirəm ki, məsələn, bir saat burda olmalıyam. Bu aləmdən tamaşaçıya fərqli şeylər çatdırmalıyam ki, zövq alsın...\n- Və hətta bir dəfə qorxmusunuz daha irəli getməkdən, burnunuzdan qan açılıb...\n- Bəli. Bilirsən, ilhamın elə bir halı olur ki, bəzən, qıraqdan baxan adamı dəli hesab edər. Məsələn, bir dəli küçə ilə gedir, heç kimi vecinə almır, başlayır öz-özünə danışmağa... Bəlkə də onun gözündə ətrafdakılar dəlidir. O, başqa dalğadadır. Sənətdə də belə olur. Mən bəzən tamamilə başqa dalğaya düşməkdən ehtiyat edirəm. Axı zalda tamaşaçı var? Sən bir proqramla hərəkət edirsən. Səni müşayiət edən musiqiçiləri nəzərə almalısan. Ona görə özümü tamamilə o dalğaya buraxa bilmərəm. Yoxsa mizan-tərəzi itə bilər.\n- Qızınız Fərqanə xanım bu sütuasiyanı danışanda dedi ki, bir anlıq mənə elə gəldi, atam yanımdan uçub gedəcək.\n- Fərqanənin gözəl aurası var. Mən onun yanında çox rahatam.\n- Mənə elə gəlir, Fərqanə xanım sizi yerdən üzülməyə qoymur...\n- Bu mənə çox rahatdı. Bilirəm ki, yerdə bu var də, məni qaytaracaq (gülür).\n- Deyirlər, beyindən gələn səs var, ürəkdən gələn səs var, bir də ruhdan gələn… Sizinki hardandır sizcə?\n- İtaliyanın musiqi “şkolası” ki, var, orda bütün səslərin dəqiq adını bilirlər. Hansı ki, bizim Bülbül, Rəşid orda oxumuşdu… İndi cavanlardan da oxuyan var! Onlar bu səsləri notla tuturlar. Amma biz fikir veririk hala, eşqə, səsin dadına-tamına, təsiredici qüvvəsinə. Bax bu hala yalnız ürəklə oxuyan xanəndələr düşür. Məsələn, Rübabə Muradovaya Allah necə bir səs vemişdi… Oxuyan kimi özü də, dinləyici də o hala düşürdü. Yaxud Qədir Rüstəmovun “Sona bülbüllər”də oxuduğu… Bu elə bir məsələdi ki, izah eləmək olmur. Eləcə hiss eləyirsən. Mən özüm də bəzən öz ifalarıma qulaq asanda məəttəl qalmışam. Özüm-özümdən nəsə öyrənmişəm. Həmin vaxt hansı halda, hansı havada olmuşam, hardan bəhrlənmişəm, hansı məktəbdən nə cür gəlmişəm - özüm heyrət eləmişəm.\n- Amma bizim klassik ifaçılardan da çox şey öyrənmisiniz… O məşhur “Moskviç”inizin işindəki gül yadınızda olar. İçinə mikrofon qoyub Hacıbaba Hüseynovu danışdırırdınız…\n- (Gülür) Həəə… Sən hardan bilirsən bunu?\n- Soruşanda danışmırdı ki, səsini yazırdınız?\n- Yooo, danışırdı, sadəcə mənim yadımda qalmırdı.\n- Deməli, öz razılığı ilə yazırmışsınız səsini…\n- Yox-yox (gülür). Bilsəydi atamı yandırardı! Amma bir dəfə şübhələndi. Dedi, alə, lap müstəntiqlər kimi sorğu-suala tutmusan məni, birdən səsimi yazarsan haaa!!! Çox qorxdum! Dedim, Həci, ayıb söhbətdi (bərkdən gülür). Ama 70 yaşında halallığını aldım. Dedim, bir dəfə maqnitofon gətirdim ki, filan şeyi oxu mənimçün, oxumadın, mən də acığa düşüb belə bir iş elədim. Güldü rəhmətlik…\n- Böyük sənətkarların çoxu, sözün yaxşı mənasında oğru olduqlarını etiraf edirlər. Hamıdan nəsə götürürlər…\n- Onun dadı qəşəng olur dəə… (gülür).\n- Məncə sizin ifalarınızda Qədirdən çox şey var…\n- Çox ifaçılardan var. Ola bilsin adını bilmədiyim, heç vaxt tanımadığım sənətkarlardan da var. Muğam şifahi xalq ədəbiyyatıdır. Qulaqla gəlib hopan bir şeydi. Qulaqla bülbülə də qulaq asırsan, kəkliyə də, qırqovula da! Yol gedəndə bir uşağın fitnən nəsə çaldığını eşidirsən… Sən indi söhbət üçün bu maqnitofonu qoşmadın? Bizdə bu həmişə qoşuludu. Ürəkdə ki, istək var, bütün gözəl səsləri beynimizə, ürəyimizə yazırıq. Bir dəfə, sözünün qüvvəti, Astaraya getmişdik. Hamı toplaşdı başıma, yolun qırağında çay satan bir kişi nəsə bir-iki ağız oxudu. Sağollaşıb ayrıldıq. Azca aralanmışdım ki, həmin adamın səsi mənə qəfil çatdı elə bil. Dedim, yox eee… mən o səsi yazmalıyam. Qısa bir boğaz eləmişdi… Geri qayıtdım. Səsini yazdıq.\n- Nə oxudu ki?\n- “Aşiqəm kimə yalvarım?” Amma ayrı cür oxudu. Ona görə geri qayıtmağa məcbur oldum.\n- Ustad, Yaqub Məmmədov sizdən çox narazı idi…\n- Ola bilməz! Mən onu həmişə çox istəmişəm, aramız yaxşı olub. Ölümündən bir gün qabaq bir hüzürdə görüşdük…\n- Şəxsi münasibətə görə deyildi. Bir dəfə ondan müsahibə aldım, dedi, Alimə deyirəm, klassik muğamı niyə belə oxuyursan? Mənə deyir, doğru deyirsən, üzümdən öpür, amma sonra gedib yenə bildiyini eləyir.\n- Adam ölənin dalınca danışmaz, amma həqiqətən belə bir söhbətimiz olmayıb. O, çox təbii adam idi. Yoldaşlığımız olub onunla, yolunu saxlamışam, həmişə şagirdlik eləmişəm ona.\n- Yaqub Məmmədov deyirdi, bəzi tanınmış xanəndələr var ki, şeytani səslə oxuyurlar. Deməli, səs təkcə beyindən, ürəkdən və ruhdan gəlmir, həm də şeytandan gəlir.\n- İnsanın quruluşu eynidir. Elə onun boğazının da. Amma insan səsləri biri-birinə oxşamır. Məncə şeytani səs olmur. O, loru dildə xoşa gəlməyən səslərə elə deyib.\n- Xaric səs şeytani deyil?\n- Yox, yox, şeytani ola bilməz! Bir var Yaqub rəhmətliyin özündəki kimi, Allahın verdiyi gözəl səs, bir də var gözəl olmayan, xoşa gəlməyən səs. O, öz səsi ilə müqayisədə kiminsə səsinə belə deyə bilər.\n- Sizi səs imtahanından kim kəsmişdi Sumqayıtda?\n- Vallah yadımdan çıxıb. Oranın musiqi məktəbinin direktoru kim idi? Bilmirəm. Əlbəttə, indiki kimi oxuya bilmirdim, amma səsim vardı (gülür).\n- Alimi səsdən kəsmək nə deməkdir? Pul istəyirdi?\n- Şübhəsiz o vaxt pul-zad alırdılar. Asəf Zeynallı üçün məndən 2500 manat istəmişdilər... Sonralar məni gördü o kişi. Onda sürücülük oxuyurdum. Dedi, gəl oxu musiqi məktəbində. Dedim, hara gəlirəm, qoymadın oxuyam, indi məni əsgər aparırlar! Çox dirəşdi ki, gəl, getmədim.\n- Məhəmməd peyğəmbər deyib mənim möcüzəm Qurandır. Quranın intonasiyası çox təsirlidir. Məsələn, bircə İxlas surəsi ilə adamı ovsunlamaq olur…\n- Düz oxunsa hə…\n- Bir də səsi ilə məşhur olan bir peyğəmbər var…\n- Hə, Davud peyğəmbər. Bir də Bilal vardı, gözəl səsi olduğuna görə Allahın rəsulu deyib, ilk azanı o oxusun…\n- Deyirsiz, heç nə oxumuram, bəs bunları hardan bilirsiz?\n- Qulaq günahkarıyam. Məclislərdə eşitmişəm.\n- Quran kurslarına yenə gedirsiz?\n- Yox, kurs demək olmaz, yüngülvari öyrənmək üçün bir müddət məşğul oldum. Bir az bilirəm...\n- Aşıq Şakirlə “düşmənçiliyiniz” nə idi ki, “Şirvan şikəstəsi”ni elə oxudunuz?\n- Yoox, elə demə. Allah onların ruhunu şad eləsin. Onlar vaxtında öz sözlərini deyib, öz sənətlərini qoyub gediblər. Məndə bunun belə alınmağı muğamla aşıq sənətinin bir bağlantısı, bir keçididir. Bu şikəstədə heç vaxt qəzəl oxunmayıb. Əsasən qoşma oxunub. Amma mən “Mənim bu aləm içrə bir qara gözlü nigarım var / Gecə-gündüz fərağından nə səbri nə qərarım var”.\n- Bu ideya kimin idi? Sizin “Şirvan şikəstəsi” oxumağınız?\n- Allahın qisməti. Tam təsadüfdən alındı.\n- Və siz orda qoşma da oxumusunuz qəzəllə birlikdə...\n- Həə, qoşmayla bitirmişəm. Bayaq dediyim kimi, muğamla aşıq sənəti arasında bir bağ yaratmağa çalışmışam.\n- Məncə, “Şirvan şikəstəsi” təkcə aşıq sənəti ilə muğam arasında deyil, Alimin qəbul olunan və tərəddüd edilən klassik və yeni dünyaları arasında da bir qızıl ortadır. Çünki, bu şikəstəni sevib qəbul etməyən adam, demək olar ki, yoxdur.\n- Həəə, elədir, hamı bəyənib! (Gülür). Hətta bir cənublu qardaşımız vəsiyyət edib ki, məni bu şikəstə ilə dəfn edərsiz... Təsirli alınıb, doğrudan.\n- Sarayda verdiyinmiz knsertlərin birində məşhur saz havası olan “Dubeyti”ni çox qəribə tərzdə oxudunuz... Şəxsən mən şokda idim.\n- Dəqiq yadımda deyil həmin ifa. Amma deyim ki, mənə Şirvan aşıqları ilə yanaşı Borçalı, Qazax, Tovuz aşıqları da təsir edib və onlardan da bəhrələnmişəm.\n- Ustad, Füzulinin qəzəllərində niyə səhv buraxmamısınız heç? Bunu etməyən yeganə xanəndəsiz bəlkə də...\n- Yox, mən başdan-ayağa səhv oxumuşam.\n- Yox, yox, mən buna əminəm. Bəzən səhv ifadəniz olub, amma geri qayıdıb düzəliş vermisiniz... Təbbi ki, mexaniki xətalardan danışmıram...\n- Mən Füzulini bilmirəm, ona görə səhv oxuyuram.\n- Amma çox sevirsiz Füzulini... Hiss olunur.\n- Heyif ki, bizi belə təriqətlərə bölüblər. Parçalayıb zəif salmaq üçün... Mən bu bölgüləri qəbul eləmirəm. Hamımız bir Allahın quluyuq.\n- Möhürlə namaz qılırsız?\n- Yox, möhürsüz...\n- Seyiddən oxuyursuz: “Seyr et Nəcəf diyarını bul dürri-vəhdəti / Bundan savayı mən nə açım yar söhbətin...”\n- Həzrət Əli bizim din sütunlarından biridir. Ömər də onun kimi... Amma bunların arasında bir uçurum yaradıblar.\n- Ömərin adı olan qəzəl oxumamısınız...\n- Rastıma çıxsa oxuyardım...\n- Füzulini böyük eşqlə oxuyursuz. Amma mənə elə gəlir, Seyidin qəzəllərində daha rahatsız, daha azadsız, elə bil daha çox vətəndəsiz.\n- Seyid Füzuliylə müqayisədə bir az sadə yazıb, bəlkə buna görədir. Amma hamı bilir ki, Füzulinin yeri başqadır.\n- Mənə belə gəlir ki, qəzəllə bağlı məsləhətləşdiyiniz xüsusi bir adam var.\n- Yox, belə bir adam yoxdur. Amma mən həmişə çalışmışam ki, Hacı Maildən, Vasim Məmmədəliyevdən, Ələmdar Mahirdən və başqalarından nəsə öyrənim. Təəssüflənirəm ki, bu adamlarla çox məşğul ola bilmədim. Öz içindəki alovu beytin alovuna qata bilsən böyük əsər yaranar. Bunun üçün o beytin mənasını-mətləbini yaxşı bilməlisən. Təəssüf ki, mən bəzi beytləri başa düşmədən özümdə eşq yaradıram ona qarşı. Şairin dediyini öz bildiyim kimi təsəvvürümdə canlandırıram.\n- Şəcəryanla aranız necədir?\n- İran boyda ölkədə ustad adı qazanmaq hər sənətkarın işi deyil.\n- Sizdən böyük olar məncə... Yaşca deyirəm...\n- Bir az yaşlıdır.\n- Səhnədə oturmaq, qavalların düzülüşü-filan, sizdən əvvəl onlarda olub.\n- Bu, bineyi-qədimdən var. Azərbaycanda da yerdən otururmuşlar qədimdə. Belə fotoşəkillər də var, hardasa görmüşəm.\n- Şəcəryanla görüşmüsünüz?\n- Görüşmüşəm. İranda da, İsveçdə də!\n- Bəzi adamla düşünür ki, bizim muğamlar onlarla müqayisədə bir az zəifdir.\n- Millət olaraq onların sayına bax. Həm də oxunan sözlər onların ana dilindədir.\n- Şəcəryan sizə qulaq asıb?\n- Söhbətiniz olmayıb heç?\n- Belə, qısa. Tərcüməçi vasitəsi ilə.\n- Eqoist-filan deyil ki?\n- Yox, sadə adamdır.\n- Bir Şəhram Naziri də var...\n- Həə, onunla çox yaxınam. Evlərində çalıb-oxumuşuq. O da böyük sənətkardı. Şəcəryandan da fərlidir yolu. Şəcəryan daha ağırdır.\n- Təsəvvüflə aranız necədir? Sizi sufiyə bənzədənlər də var...\n- Mən o elmi bilmirəm, amma gördüyüm iş sırf hal məsələsidir. Bizimkinə artıq musiqi demək olmaz.\n- Demək olarmı ki, sizi namaza səsiniz gətirib çıxardı.\n- Bilmirəm. Amma bu sənət məni çox tərbiyə edib. Həmişə deyirdim 40 yaşından namaza başlayacam. Hələ bir az gecikdim... Bir səhər qalxıb namaza durdum. Gördüm həyat yoldaşım da arxamda namaz qılır. Heç “Qülhüvəllah”ı deyə bilmirdi. İndi ərəbcə oxuyur. Məndən tez öyrəndi. Bu da Allahın bir hiklmətidir.\n- Akif İslamzadəyə qulaq asırdınız?\n- İndi də qulaq asıram. Çox gözəl, özünəməxsus ifası, fərqli mahnıları var.\n- O deyir, səsim batmasaydı gəlib Alim Qasımova çıxacaq, onun kimi oxuyacaqdım. Amma qismət Alimin imiş... Siz hara çıxmısız? ORA haradır?\n- (Gülümsəyir) Mənim musiqim sufi-dərviş halına döndü. Başqa heç nə deyə bilmərəm.\n- Ustad, ORAdan necə görünür bu şəhər? Bu tikinti bumu, çoxlu xarici maşınlar, qulaqbatırıcı siqnal səsləri?\n- ORAdan heç nə görünmür və heç nə eşidilmir. Bu dünya orda yoxdu...\n- Qar yağan vaxtı işığınız sönəndə də ORAda idiniz? Deyirsiz, özüm üçün yox, ehtiyacı olanlar üçün səs-küy elədim...\n- Yox, bu söhbətləri qaldırmışamsa, deməli, orda olmamışam. Həmişə orda olmaq mümkün deyil. Bəzən adam əsəbləşir, gərginliyə dözmür.\n- Bəs YUNESKO-nun mükafatını alanda kəpənək qalstukdan niyə imtina etdiniz?\n- Yoxum idi, ona görə...\n- Deyiblər, burda xüsusi formalar var, amma geyinmək istəməmisiniz və onlar da sizi anlayışla qarşılayıblar. Beləliklə, tədbirdə səhnəyə çıxan, yeganə kəpənək qaltuksuz sənətkar olmusuz.\n- Açığı, dəqiq xatırlamıram, amma öz sadə paltarımda səhnəyə çıxdığım yadımdadır. Qara kostyum, ağ köynək geyinmişdim.\n- Tarixən, xanəndələr saraylarda olub, amma aşıqlar xalqın arasında... Bu nə ilə bağlıdır sizcə?\n- Kasıb-kusubun xanəndə çağırmağa pulu olmayıb axı.\n- Aşıq pulsuz da gedirdi...\n- Aşıq dərviş kimidir. Gəzərgidir. Xanəndəlik pul və yer tələb elədiyindən varlı adamların evində, saraylarda olub.\n- Bir də, düşünənlər var ki, muğam hücrə musiqisidir. Publika üçün, geniş salonlar üçün deyil... Amma Alim Qasımov muğamı hamıya sevdirə bildi. Bu necə oldu? Bəlkə xaricdə təsdiq olundunuz deyə sizi asanlıqla qəbul elədilər.\n- Bu amil də var... Amma geniş səhnəyə çıxmaq o vaxt ağlıma gəldi ki, Fransada bələdiyyə teatrının binasında konsert verirdim, 1200 nəfərlik zal doldu və xeyli adam da çöldə qaldı. Ora məşhur səhnədir... Bu təsirlə fikirləşdim ki, Bakıda, sarayda niyə konsert verməyim? Əvvəl 5-6 yüz nəfər gəldi, sonra min nəfər. Daha sonrakı konsertdə sarayı doldurdum. Hətta çöldə qalıb bayır üçün kalonka istəyənlər də oldu. Yəni, bunun üçün də zəhmət çəkdim, göydəndüşmə olmadı.\n- Muğam insanlarda reallıq hissini itirir– bu fikir də səslənir bəzən. Bu barədə nə deyə bilərsiz?\n- Muğama ruhən təmizlənmək üçün qulaq asırsan. Knsertdən sonra get işinlə məşğul ol. Xanəndə əl-qolunu bağlamayıb ki?!\n- Cəmiyyət bəzən sevdiyi sənətkardan vətəndaş mövqeyi də umur. O cümlədən sizdən. Niyə heç vaxt hansısa problem barədə danışmırsınız?\n- Əvvəla, mən mətbuatdan uzaq adamam. Sənətim elə bir sənətdir ki, tənhalığı, pünhana çəkilməyi sevir. Hər hansı bir adamla – dəxli yoxdur siyasətçi, sənət adamı və ya məmurla mübahisə etməyim, söz güləşdirməyim sənətə köklənməyimə mane olur, məni küsdürür elə bil. Bundan çox qorxuram!\n- Ürəyiniz istəyən dinləyiciləriniz çoxdur?\n- Nə deyim? Tanımadıqlarım da var axı... Məsələn, elə adam var, deyir, inanmıram ki, gəlib əlimlə sənə toxuna bilərəm (gülür). Belə də olur: biri yol gedəndə uşaqları özlərini öldürür ki, Alimi qoyma, istəmirik. Amma yolun bir yarısında həmin adam uşaqlarından 5-cə dəqiqə möhlət istəyir ki, mənə qulaq assın (yenə gülür). Nə bilim, hər cür münasibət var.\n- Son dövrlər ürəyinizcə oxuyan bir ifaçıya rast gəlmisiniz?\n- Bilirsən, bu sənət təkcə səslə bağlı deyil. Musiqi duyumu, ritm, nitq qabiliyyəti, söz, yaddaş, üstəlik çoxlu zəhmət... bütün bunlar hamısı cəm olanda dünyəvi sənətkar yetişir. Hərədə bir şey çatışmır. Mükəmməl bir ifaçı ortaya çıxsa, mən ad çəkməsəm də, onu görəcəksiniz.\n6300 dəfə oxunub


ADA Universiteti Türkmənistan Beynəlxalq Münasibətlər İnstitutu ilə birgə onlayn forum keçirib - AZƏRTAC - Zəif görənlər üçün\nADA Universiteti Türkmənistan Beynəlxalq Münasibətlər İnstitutu ilə birgə onlayn forum keçirib\nMayın 22-də ADA Universiteti Türkmənistan Beynəlxalq Münasibətlər İnstitutu ilə birgə onlayn forum keçirib.\nUniversitetdən AZƏRTAC-a bildirilib ki, Türkmənistanın Azərbaycan Respublikasındakı səfirliyinin nümayəndələrinin, ADA Universiteti və Türkmənistan Beynəlxalq Münasibətlər İnstitutunun tələbə və professor-müəllim heyətinin iştirakı ilə keçirilən onlayn forum ADA Universitetinin icraçı prorektoru Fariz İsmayılzadənin moderatorluğu ilə reallaşıb.\n“Hər iki ölkə müxtəlif beynəlxalq platformalarda ikitərəfli dəstək sərgiləyir”, - deyən prorektor F.İsmayılzadə iki ölkə arasındakı mehriban dostluq və qonşuluq münasibətlərindən bəhs edərək qeyd edib ki, ADA Universiteti ilk onlayn formatda forumu Türkmənistan Beynəlxalq Münasibətlər İnstitutu ilə keçirir.\nADA Universitetinin İctimai və Beynəlxalq Münasibətlər fakültəsinin dekanı Anar Vəliyev çıxış edərək Azərbaycanla Türkmənistan arasında təhsil sahəsində əməkdaşlığın gücləndirilməsinin vacibliyini vurğulayıb.\nAnar Vəliyev söyləyib: “Türkmənistanla bağlı tədqiq edilə biləcək sahələr olduqca genişdir. Bu çərçivədə Azərbaycan və Türkmənistanın əldə etdiyi akademik təcrübəni və bilikləri bölüşməsi əməkdaşlığımızın vacib istiqamətlərindən biri ola bilər. ADA Universiteti də onlayn dərslər təşkil etməklə bu əməkdaşlığa öz faydasını verə bilər”.\nİki ali təhsil ocağı arasında imzalanan Memorandumu xatırladan Türkmənistan Beynəlxalq Münasibətlər Universitetinin nümayəndəsi ADA Universitetinin professor-müəllim heyəti ilə keçirilən görüş və müzakirələrdən bəhs edib.\nOnlayn forum zamanı Azərbaycan və Türkmənistan arasında nəqliyyat, turizm, enerji və digər sahələrdə iqtisadi əməkdaşlığın detalları, "Şərq-Qərb nəqliyyat dəhlizi" kontekstində hər iki ölkənin vacib rolu ətraflı şəkildə müzakirə edilib, beynəlxalq münasibətlərdə Mərkəzi Asiyanın rolunun artması fonunda Türkmənistanın Çin və Rusiya ilə hazırkı münasibətlərinə toxunulub.\nSonda tələbələr öz suallarını ünvanlayaraq müzakirələrdə iştirak ediblər.\nMüəllimlərin yerdəyişməsi üzrə müsabiqəyə elektron sənəd qəbulu başa çatıb\nADNSU və UFAZ-da koronavirusla əlaqədar növbəti dezinfeksiya işləri aparılıb\n“Alternativ enerji mənbələri və bu sahədə karyera imkanları” mövzusunda vebinar keçirilib\nElm və təhsil 2020-05-22 21:16:00


Sabir Rüstəmxanlı: “İqtidar ona qarşı olan qüvvələrlə zor dilində danışmamalıdır" - MÜSAHİBƏ - VHP\nSabir Rüstəmxanlı: “İqtidar ona qarşı olan qüvvələrlə zor dilində danışmamalıdır” – MÜSAHİBƏ\n“Azərbaycanda seçkilərin boykot mexanizmi yoxdur, bu, nəticə etibarı ilə heç nəyə təsir göstərmir”\n“Əgər ciddi səmimiyyət olsa, onda müxalifət deməlidir ki, siz vermirsinizsə gəlin yığışıb bir yerdə Sərdar Cəlaloğlunu müdafiə edək”\nSabir Rüstməxanlı: “Əgər ailədən bir nəfər ölkəni tərk edibsə, onun bütün ailə üzvləri, yaxınları əziyyət çəkməməlidir”\n“Ölkədən gedənlər əgər Azərbaycan iqtidarı ilə mübarizə apardıqlarını düşünürlərsə, bu, söyüş, təhqir çərçivəsində deyil, siyasi mədəniyyət çərçivəsində olmalıdır”\n“Bəzən burda səsini eşitmədiyimiz, heç vaxt mübarizə meydanlarında və müxalifət düşərgəsində olmayanlar xaricə çıxan kimi özünü qatı müxalifətçi kimi təqdim edir”\nNövbədənkənar prezident seçkilərinə sayılı günlər qalıb. Mərkəzi Seçki Komissiyası 8 nəfərin namizədliyini qeydə alıb və həmin şəxslər 11 aprel tarixində Azərbaycan Respublikasının prezidenti olmaq uğrunda mübarizə aparacaq. 1995-ci, 2000, 2005, 2010 və 2015-ci illərdə parlament, 2003-cü ildə isə prezident seçkilərinə qatılan, hazırda deputatlarının sayına görə Milli Məclisdə ana müxalifət statusunda olan Vətəndaş Həmrəyliyi Partiyası (VHP) isə hələ ötən ilin sonlarında 2018-ci ilə prezident seçkilərinə qatılmayacağını bəyan edib. Odur ki, həm bunun səbəblərini, həm də siyasi arenada, eləcə də ədəbi mühitdə baş verən olaylarla bağlı fikirlərini öyrənmək məqsədilə Xalq şairi, VHP sədri, eks-millət vəkili Sabir Rüstəmxanlı ilə söhbətləşdik.\n– Partiyanız hələ ötən ilin sonlarında prezident seçkilərində iştirak etməyəcəyini bildirib. İlk öncə bunun səbəblərini öyrənmək istərdik. Nədən seçkilərə qatılmadınız?\n– Mən bir dəfə prezident seçkilərində iştirak etmişəm. Həmin vaxt o qədər ədalətsizlik, seçkilərin kobud şəkildə saxtalaşdırıldığını gördüyümdən qərara aldım ki, bu cür mühitdə seçkidə iştirak etmək olmaz. Konkret səbəbi budur. Bu dəfə isə seçki ümumiyyətlə, gözlənilməz oldu. Ola bilsin ki, seçkilər payızda keçirilsəydi, o vaxta kimi seçki haqqında başqa qərar qəbul etmək olardı. Amma indi gözlənilmədən seçkinin irəli çəkilməsi əlimizi, qolumuzu bağlayan hadisə idi. Belə tələsiklikdə bizim seçkiyə getmək imkanımız mümkün olmazdı.\n– Seçkini boykot edənlər prosesə qatılanları nəinki tənqid, hətta təhqir edirlər. Halbuki hər bir siyasi təşkilatın hakimiyyətə gəlməsinin yeganə sivil yolu seçkilərdə iştirakdan keçir. Bununla bağlı nə düşünürsünüz?\n– Seçkiyə getməsək də partiyanın üzvləri səs verməkdə sərbəstdirlər. Bizim seçkini boykot etmək imkanımız da yoxdur. Çünki məntəqə və dairələrdə, o cümlədən Mərkəzi Seçki Komissiyasında nümayəndələrimiz var. Biz Azərbaycanın seçki prosesinin iştirakçısıyıq. Bundan kənara çəkilmək mümkün deyil. Ona görə də desək ki, boykot edirik, bu mənasız bir söz olar. Ümumiyyətlə, Azərbaycanda seçkilərin boykot mexanizmi yoxdur. Əslində, boykot nəticə etibarı ilə heç nəyə təsir göstərmir. Müxalifət düşərgəsinin bir hissəsi və ya tamamilə hamısı seçkidən imtina edir, prosesi boykot edir, amma başqa bir qüvvə tapılıb müxalifət adına seçkilərdə iştirak edir. Bu şəkildə boykot bəzi siyasi addımların özünü aldatmasından başqa bir şey deyil. Biz bu məsələlərdə sözlərin arxasında gizlənmək yolunu tutmuruq. Açıq danışmağı xoşlayırıq və açıq danışırıq.\nO ki qaldı bir qanadın digərini tənqid, təhqir etməsinə, təəssüf ki, Azərbaycan cəmiyyətində təhqir, adamları alçaltmaq, qanunları nəzərə almadan insanları söymək, onların ailəsini, uşağını təhqir etmək az qala siyasi mübarizə adı altında həyatımıza daxil olub. Bunun da adını mübarizə qoyurlar. Halbuki bu, mübarizə deyil. Məsələn, sosial mediaya baxdıqda heyrətlənirəm ki, biz hansı mühitdə yaşayırıq. Millət anlayışının təməlində bir sevgi dayanmalıdır, millətin nəfərləri bir-birini sevməlidir. Ortada bu olmadıqda hərə bir yalquzağa dönüb öz yuvasına çəkilir. Sosial medianı izlədikdə adamların sevgi, mərhəmət hisslərinin yoxa çıxdığını görürsən. Sanki biri digərinin ürəyini partlatması, axırına çıxması üçün amansız döyüş gedir. Heç düşmənlə bu cür vuruşmurlar. Sosial mediada gedən bu savaşın böyük əksəriyyəti ədalətsizdir. Siyasi cəbhələrin bir-biri ilə bu cür mübarizə aparmasını az-çox başa düşürəm. Təəssüf ki, bunun təməlini vaxtilə hakimiyyət mətbuatı qoyub. Belə ki, “Müxalifət yoxdur, onun axırına çıxdıq, bitirdik” kimi bəyanatlarla və ya təhqirlərlə mətbuatda söyüş ənənəsi yaratdılar. İndi bu, həm də facebook səhifələrinə də keçib. Tanıdı-tanımadı, sənin şeirini, kitabını oxumayan, keçdiyin yollardan, apardığın mübarizələrdən xəbərsiz olanlar kiminsə fitvası ilə ortaya düşüb təhqirə başlayırlar. Bunun adı nadanlıq, cahillikdir. Heç kim heç kimi söyüşlə bitirə bilməz. Milçək bir şey deyil, sadəcə, ürək bulandırır. Belə şeylər əslində, zəif adamları öz millətindən, toplumundan küsdürür. Məsələn, bu günlərdə bir yerdə yazmışdılar ki, guya Sabir Rüstəmxanlı Azərbaycanda talışlara, kürdlərə, ləzgilərə nifrət edir. Mənim Azərbaycan dilində 25, xarici ölkələrdə isə 45 kitabım çıxıb. Sayı-hesabı bilinməyən məqalələrim, çıxışlarım, yüzlərlə şeirlərim nəşr olunub. Əgər o adam 70 illik həyatım boyu talışa, kürdə, ləzgiyə qarşı sayğısız 1 misra, ya 1 cümləmi tapsa deyərəm ki, sən haqlısan. Əgər bu yoxdursa, bunu yazan dünyanın ən şərəfsiz, alçaq adamıdır. Deməli, bu, həmin xalqın nümayəndələrinə məni təhqir etdirmək üçün bir kampaniyadır. Mən Vətəndaş Həmrəyliyi Partiyasının sədriyəm. Ölkənin bütün vətəndaşlarına bir gözlər baxıram, hamısı mənim üçün eynidir. Bu ayrı məsələdir ki, biri deyir ləzgiyəm, biri deyir tatam, biri deyir avaram, mən də deyirəm türkəm. Bunu demək onları alçaltmaq deyil. Əksinə, mən hamısına qardaş gözü ilə baxıram. Amma kökünü danan haramzadadır. Gərək heç kim kökünü danmasın. Mətbuatı bu cür təbliğatlarla doldurmaq, ətrafa kin püskürmək bizim cəmiyyətə yaraşmaz. Bu, həm də Azərbaycanın diqqətini əsas hədəflərdən yayındırır. Bu gün az qala bütün ziyalıları, yazıçı və şairlərimizi, hətta tarixi qəhrəmanları belə, düşmən elan ediblər. Dədəsindən, böyüyündən, keçmişindən, tarixindən xəbərsiz bir dəstə gənc ortaya düşüb hər kəsə böhtan atır. Belə olmaz, bunun gələcəyi yoxdur.\n– Milli Şura sədri Cəmil Həsənli seçkiyə qatılan müxalifət partiyalarına düşmən mövqedə dayanaraq onları xəyanətdə ittiham edir. Siz necə düşünürsünüz seçkiyə getməyi xəyanət kimi qiymətləndirmək doğrudurmu?\n– 90-cı illərin əvvəllərində 2 xətt vardı – Xalq Cəbhəsinin müdafiə etdiyi və iqtidarın deputatları. Onda hər şey aydın idi. Sonra siyasi partiyalar – Müsavat, Azərbaycan Milli İstiqlal Partiyası yarandı, Xalq Cəbhəsi isə parçalanmışdı. O zaman ölkədəki qarşıdurmanı, separatizmi görəndə Azərbaycanı parçalanmadan qorumaq məqsədiylə biz Vətəndaş Həmrəyliyi Partiyasını yaratdıq. Həmin vaxtdan sonra nə qədər seçki olubsa prosesə qatılmayanlar qatılanları həmişə ittiham edib. Gələn dəfə isə yerlər dəyişib. Yəni ötən seçkiyə gedənlər bu dəfə kənarda qalıb, onları ittiham edənlər isə seçkiyə qatılıb. Buna görə də bu cür məsələlərdə sayğılı davranmağın tərəfdarıyam. Cəmil bəy mənim dostumdur, böyük alimimizdir, ona sayğım var. Amma hesab edirəm ki, real fikirləşmək lazımdır. Getməyənlər çəkilsə yenə kimlərsə tapılıb seçkiyə qatılacaq. Ona görə də kimin haqlı, kimin haqsız olduğunu bu şəkildə ayırd etmək çox çətindir. Çünki biz seçkini ancaq prosesə 3-4 ay qalmış fikirləşirik. Halbuki bu seçki qurtardığı gündən növbəti seçki ilə bağlı düşünməli idik. Biz bir komandaya çevrilmək, alternativ tərkibin, namizədin formalaşdırılması istiqamətində birlikdə 5 il ərzində çalışmalıydıq. Əgər bu gün bu, yoxdursa, indiki hakimiyyət alternativsiz olduğuna dair təsəvvür yaradırsa, bunun gühanı təkcə iqtidarda deyil, həm də bizim özümüzdədir.\n– Müxalifət düşərgəsində təmsil olunan liderlərin vahid namizəd müəyyənləşdirə bilməməsinin səbəbi nədir?\n– Gərək, müxtəlif iddialar, uzun illərdir davam edən bölücülük, “Mən müxalifətəm, məndən başqa müxalifət yoxdur”, “Əsas müxalifət mənəm, yerdə qalanlar müxalifətçi deyil” kimi söhbətlərin heç biri olmayaydı. Vaxtilə müxalifət düşərgəsində Demkonqres, SİDSUH, DUH kimi birliklər olub. Hər halda o birliklər indi mümkün olmasa da, ən azından bir-birini ittihama da ehtiyac yoxdur. Təbii şəkildə lider seçilib ortaya gəlmirsə onu süni surətdə yaratmaq da mümkün deyil. Əgər bu, mümkün deyilsə, onda öz iddiasını ortaya qoyan adamları da ittiham etmək olmaz. Bu gün namizədliyini verən Sərdar Cəlaloğlunu necə ittiham etmək olar? O da bu düşərgənin bir nümayəndəsidir, illər uzunu meydanlarda olub. Keçən dəfə bir başqası namizədliyini verib, bu dəfə isə o, verir. Əgər ciddi səmimiyyət olsa, onda müxalifət deməlidir ki, siz vermirsinizsə gəlin yığışıb bir yerdə Sərdar Cəlaloğlunu müdafiə edək. Yox, onu müdafiə etmirsinizsə, o zaman heç olmasa tənqid, təhqir etməyin. Çünki vaxtikən bu addımları siz də atmısız, indi isə o, atır. Nə fərqi var, dünən Müsavatın və ya AXCP-nin bir namizədi vardısa, bu gün isə ADP-nin bir namizədi var. Odur ki, boş-boşuna, havadan bir nəticə çıxarmaq olmaz.\n– Sabir bəy, namizədliyini irəli sürmüş müxalifət düşərgəsində təmsil olunan şəxslərdən kimi şanslı, qələbəyə daha yaxın hesab edirsiniz?\n– Bu barədə bir şey deyə bilmərəm. Bu, yəqin ki, seçki kampaniyasında və televiziya debatlarında aydın görünəcək. Odur ki, bəri başdan nəsə demək olmaz.\n– VHP seçkilərdə hansısa namizədi dəstəkləyəcəkmi?\n– Düşünürəm ki, hələ bu barədə danışmaq tezdir. Yalnız debatlardan, aparılan müzakirələrdən sonra nəsə demək olar. İndi bu barədə bir söz deməyə çətinlik çəkirəm.\n– Bildiyiniz kimi, prezident seçkiləri 5-6 ay qabağa çəkildi. Sizcə eyni hal parlament seçkilərində də təkrarlana bilərmi? Ümumiyyətlə, parlament seçkilərinə qatılmağı planlaşdırırsınız?\n– Bu barədə də danışılır ki, guya parlament seçkiləri də irəli çəkiləcək. Lakin bununla bağlı məlimatım yoxdur. Amma hər halda parlament seçkilərində meydan daha genişdir, 1 yox, 125 namizəd müzakirə olunur. Biz Azərbaycanda müstəqillik dövründə keçirilən bütün seçkilərə qatılmışıq. Ona görə də kənarda qalmağımız üçün heç bir səbəb görmürəm. Təbbi ki, seçkilərə qatılacağıq və mən də namizədliyimi verəcəm. Hesab edirəm ki, parlamentə daha təcrübəli adamlar seçilməlidir. Odur ki, yenidən parlament seçkilərində namizədliyimi vermək haqda düşünürəm. Sözsüz ki, bu, bir az da Allahın verdiyi ömürlə, sağlamlıqla bağlıdır.\n– Necə düşünürsünüz, bu gün seçkiləri boykot edənlər parlament seçkilərinə qatılacaqlarmı?\n– Qeyd etdiyim kimi, parlament seçkilərində meydan genişdir, əgər obyektiv yanaşılsa seçilmək imkanları da var. Əhalinin narazı təbəqəsi getdikcə çoxalır. Bunun isə obyektiv və subyetkiv səbəbləri var. Milli Şura bu narazılıqdan istifadə edib mitinqlər keçirir. Əhalinin müəyyən bir qismi də bunu müsbət qarşılayır. Yəni bu gün həmişə olduğu kimi, real müxalifət deyiləndə etiraz edən, müqavimət göstərən, mitinq keçirən qüvvəni nəzərdə tuturlar. Burada mübahisə açmaq istəmirəm. Lakin hesab edirəm ki, mitinqdən başqa da mübarizə yolları var. İntellektual, oxuyan cəmiyyət üçün hər bir yazının, hər bir kitabın çox böyük əhəmiyyəti var. Bir mitinqdə 5-10 min adam iştirak edirsə, bir kitabı 20-30 min adam oxuya bilər. Vaxtikən “Ömür” kitabımı 88-ci ilin meydan mitinqlərində iştirak edənlərin çoxu bayraq kimi əlində gətirirdi. Bu kitab o mitinqlərin təşkilatlanmasında böyük kömək göstərmişdi. Bu mənada mən yazı-pozu adamı kimi özümü mübarizədən kənarda hesab etmirəm. Mənim həyatımın amalı var. İstəmişəm ki, Azərbaycanda normal, gözəl dövlət qurulsun, ədalət bərqərar olsun, normal seçkilər keçirilsin, hakimiyyət bölgüsü düzgün aparılsın, 100 il bundan əvvəl qurulmuş dövlətin prinsipləri qorunsun, o tarixə sayğı ilə yanaşılsın, insanlar rahat yaşaya bilsin. Bunlar mənim arzularımdır və bu yolda yazılarımla, kitablarımla, çıxışlarımla, görüşlərimlə mübarizəmi davam etdirirəm. Mən 88-ci ilin mitinqlərinə çıxanda 40 yaşım vardı və hər gün meydanda çıxış etmək çox normal idi. O vaxt bu, bizim nəslin boynuna düşən vəzifə idi. Bu gün başqa bir nəsil gəlir və o işi başqaları görməlidir. Yəni kim meydana çıxmırsa onu düşmən hesab etmək, başqa gözlə baxmaq doğru yanaşma deyil.\n– Bu və digər səbəblər üzündən Azərbaycanı tərk edib xaricdə məskunlaşan şəxslərin bir qismi bu gün iqtidarla mübarizə adı altında ölkənin milli maraqlarına, onun beynəlxalq nüfuzuna zidd addımlar atır, hətta təhqirə baş vururlar. Sizcə, bunun kökündə duran səbəb nədir?\n– Tək Azərbaycanda deyil, bir sıra xarici dövlətlərdə də iqtidardan narazı olan adamlar ölkələrini tərk edib gedirlər. Onların sayı az olanda diqqəti cəlb etmirdilər. Lakin say artdıqca şübhəsiz, onlar təşkilatlanır, müxtəlif media qrumları və təşkilatlar yaranır. Məsələn, İran müxalifətinin Paris ətrafında bir qrultayına qatılmışdım. Həmin vaxt orada on minlərlə adam iştirak edirdi. Bizim iqtidarın bəzi nümayəndələri elə fikirləşirlər ki, Azərbaycanın bu qədər bacarıqlı gəncini ölkədən kənarlaşdırmaqla özlərinə rahat şərait yaradırlar. Elə zənn edirlər ki, artıq onlara etiraz edən olmayacaq. Lakin nəzərə almırlar ki, burdan gedən qüvvə sözünü xaricdən də deyə bilər. Texniki imkanlar belədir. Xaricə getməklə onların potensialı itmir. Gəncləri uzaqlaşdırmaqdan və düşmən gözüylə görməkdənsə, onları Vətənə bağlamaq, işlə təmin etmək, onların inkişafı üçün şərait yaratmaq və bu prosesdə fikir müftəlifliyinə sayqı ilə yanaşmaq lazımdır.\nBütün ölkələr, cəmiyyətlər bu yolu keçirlər. Biz də bu yolu keçirik və başqa cür mümkün deyil. Amma burda bir siyasi mədəniyyət söhbəti var ki, gərək iqtidar Azərbaycandan kənara gedənlərin ailəsinə, uşaqlarına, qohumlarına münasibətdə diqqətli olsun, onları bu qarşıdurmaya qarışdırmasın. Yəni əgər ailədən bir nəfər gedibsə, onun bütün ailə üzvləri, yaxınları əziyyət çəkməməlidir. Ölkədən gedənlər əgər Azərbaycan iqtidarı ilə mübarizə apardıqlarını düşünürlərsə, bu, söyüş, təhqir çərçivəsində deyil, siyasi mədəniyyət çərçivəsində olmalıdır. Mən öz xalqını, millətini sevən bir adam kimi, iqtidar-müxalifət, hakimiyyət-vətəndaş münasibətlərinin bu yerə gəlib çıxmasını istəmirəm. Sabah yerlər dəyişilə, biri gedib, yerinə digəri gələ bilər. Odur ki, biz mübarizənin daha pis məcralara yönəlməsinin qarşısını almalıyıq. Bizim xalqın tarixən formalaşmış müəyyən prinsipləri, ədəb-ərkan qaydaları var. Düşmənçiliyi də müəyyən çərçivələr daxilində etmək lazımdır. Gərək bunlar nəzərə alınsın. Avropa Azərbaycanlıları Konqresində də bu sözlərimi demişəm. Ola bilsin ki, ifadə etmək istədiklərimin hamısını demədim. Lakin “niyə tənqid edirsiniz və ya niyə mübarizə aparırsınız?” deyə bir ifadə səsləndirməmişəm. Sadəcə qeyd etdim ki, tənqid ölçü-biçi daxilində olmalıdır, heç kimin şəxsiyyətinə toxunmaq olmaz. Bir məsələ də var ki, burda səsi çıxmayan, heç vaxt mübarizə meydanlarında və müxalifət düşərgəsində olmayanlar da getdiyi ölkədə özünü qatı müxalifətçi kimi təqdim edirər. Bəziləri isə belə bir absurd iddəa ilə çıxış edirlər ki, guya Azərbaycanda milli ayrı-seçkilik mövcuddur və azsaylı xalqların nümayəndəsi olduqlarına görə burada onları incidirlər. Belə saxtakarlıqları qəbul etmək olmaz. Axı burda belə bir şey yoxdur. Bəli, burada məmurların onları tənqid edənlərə dözümsüzlük halları var. Bunu heç kim inkar edə bilməz. Amma bunu bütünlüklə dövlətə qarşı çevirmək, ölkənin milli təhlükəsizliyinə qarşı təhlükə yaradan addımlar atmaq, düşmən dəyirmanına su tökmək olmaz. Məncə, bu proeslərdən ciddi nəticələr çıxarılmalıdır..\n– Sabir bəy, necə düşünürsünüz Azərbaycanda milli kimlik problemi varmı?\n– Bizdə inkar olunan və təzyiqə məruz qalan milli çoxluqdur – türklərdir. Dilinin adını, xalqının adını deyə bilməzsən. Tarixindən danışanda “türk” sözünü dilinə gətirənlərə xor baxılır. Bu zaman neçə yerdən səni təhqir etməyə başlayırlar. Mən elə zonada böyümüşəm ki, bizim təsəvvürümüzdə heç vaxt türk-talış ayrı-seçkiliyi olmayıb. Qohumlarımız var, qız verib, qız almışıq. Amma hər halda hər kəsin bir etnik kimliyi var. Bunu inkar edə bilmərəm. Bu, dədəmin, babamın ruhuna hörmətsizlik olar. Mən nə deməliyəm özümə? Biz hamımız azərbaycanlıyıq. Ancaq birisi evində ailəsi, uşağı ilə öz etnik dilində danışır, öz xalqının adını deyir, başqası bunu deyəndə bu millətçilik və ya ayrı-seçkilik salmaq sayılır. Mənim də o hüququm var. “Azərbaycanlı” sözünü inkar etmək olmaz. Bu, Azərbaycan dövlətində yaşaya millətin adıdır. Bəli, Azərbaycanda bir azərbaycanlı milləti formalaşıb. Bu, həm də Azərbaycan vətəndaşlığı anlamındadır. Yəni burdakı türk, ləzgi, talış, kürd, tat və digərləri hamısı azərbaycanlıdır, bu dövlətin vətəndaşı, bu millətin parçalarıdır. Lakin bununla yanaşı, bir alt kimlik də var. Bizim də kimliyimiz türkdür. Bu, qətiyyən ayrı-seçkilik salmaq, bir-birinə sayğını itirmək deyil. “Azərbaycanlı” sözü ilə yanaşı, etnik kimlik də dilə gətirilirsə, buna normal baxılmalıdır.\nYeri gəlmişkən, nəzərinizə çatdırım ki, guya “azəri” dedikdə hansısa azsaylı xalq nəzərdə tutulur. Halbuki, türklərin başqa adları – tatar, avar, acar, şumər, bolqar, kəngər olduğu kimi, “azər” adı da var. Əslində “Azərbaycan” sözünün kökündə “azər” dayanır. Ola bilsin ki, vaxtikən Azərbaycanda hansısa azsaylı xalqların birinin dilinə, Azərbaycan ərazisində olduğuna görə, azəri dili deyiblər. Lakin artıq dünya bunu unudub. Bu gün dünyada, əsasən də Avropada “azəri” deyiləndə Azərbaycanın bütün əhalisi nəzərdə tutulur. Vaxtikən sovet dövründə “azəri” sözünü işlətmək yasaq idi. Sonra bu yasaq aradan götürüldü, indi isə biz özümüz yasaqlamışıq. Qeyd etdiyim kimi, “azər” türklərin bir qanadıdır. Buna görə də mən bu sözdən çəkinmirəm. Hətta cavanlığımda yazılarımda “azəri xalqı” sözündən istifadə etmişəm, imkan düşəndə bu gün də yazıram. Düşünürəm ki, “azəri” sözünü “türk” sözü ilə yanaşı, yəni “azəri türkləri” kimi işlətmək daha yaxşıdır.\n– Bugünkü gənc yazarların yazıları, onların ədəbiyyata yanaşması sizi qane edirmi? Onların arasında elələri var ki, tez tanınmaq üçün hansısa dahi şair və ya yazıçının ünvanına tənqid, hətta təhqir belə, səsləndirirlər. Buna münasibətinizi öyrənmək istərdik.\n– Gəncliklə bağlı mənim bədbinliyim yoxdur. Həm siyasət, həm elm, həm də ədəbiyyat və mədəniyyət sahəsində yetişən Azərbaycan gəncliyinə inanıram. Lakin təəssüf ki, bizim təhsilimiz bu qədər böyük potensialı olan gəncliyimizi yarımçıq böyüdür. Bir hissəsi gedib xaricdə təhsil alır və mədəniyyətimizdən qismən uzaqlaşırlar. Böyük bir hissəsi burda rus məktəblərində oxuyurlar. Nəticədə sovet dövründəki kimi Azərbaycan mədəniyyətindən az məlumatlı olurlar. Öz məktəblərimizə qarşı bir inamsızlıq yaranıb. Halbuki bir qədər diqqət yetirilsə, Azərbaycan məktəbləri hər cəhətdən müasir tələblərə cavab verə bilən səviyyəyə qaldırıla bilər.\nİnkarın birinci səbəbi – bilməməkdir, savadsızlıqdır. Oxumayan, öz tarixindən xəbərsiz olan birisinin “mənim nə tarixim var, bizim böyük qəhrəmanlarımız, şair və yazıçılarımız yoxdur”- deməsi başa düşüləndir. Xəbərsiz olanda, inkar etmək asandır. Lakin oxuduqda heyrətə gəlirsən və görürsən ki, dahi şair və yazıçılarımızı inkar etmək mümkün deyil. Məsələn, Nəsimi mənim üçün bir möcüzədir. Onu, Nizamini, Füzulini, Vaqifi, Mirzə Fətəli Axundzadəni, Sabiri, Mirzə Cəlili nə cür inkar edə, kiçildə bilərsən? Vaqif hələ 18-ci əsrdə bu gün belə, dünya poeziyasının can atdığı bir səviyyədə, gözəl dillə insan gözəlliyini tərənnüm edib. Ədəbiyyatın ən böyük məqsədlərindən biri budur. Adlarını çəkdiyim şəxslərin hər biri bir dövrün başlanğıcıdır. Mənim düşüncəmə görə, Mirzə Fətəli Axundzadə, Zərdabi, Sabir, Cəlil Məmmədquluzadə, Üzeyir Hacıbəyli, Rəsulzadə olmasaydı bugünkü Azərbaycan ruhu olmazdı. Onlar olmasaydı bugünkü Azərbaycan təfəkkürünün konturları necə olardı? Bu xalq nələrlə nəfəs alardı, nə cür düşünərdi? Orta əsrlərin islam cəhalətindən bəri keçə bilərdimi? Xalqımızın gözəl bir sözü var: Yel qayadan nə aparar?! Cavandı, özünü kimlərdənsə böyük sayırsa, qoy saysın. Bəyənməsin, amma inkar da etməsin. Çünki dahi şair və yazıçıları inkar etmək mümkün deyil. Elə şeylər var ki, ona ümumiyyətlə, nə əl, nə də dil uzatmaq olar. Məncə, kimisə inkar etməkdənsə, hər kəs özünün əsərini yazmaqla məşğul olsa daha yaxşıdır.\n– Radio və telekanallardakı bəzi aparıcılar dilin normalarını kobud surətdə pozur, hətta veriliş zamanı vulqar ifadələr belə, işlədirlər. Bununla bağlı Milli Televiziya və Şurası (MTRŞ) bir neçə dəfə bəyanat səsləndirib, onlara xəbərdarlıq edib. Lakin nəticədə dəyişən bir şey yoxdur. 4 il ölkənin mətbuat və informasiya naziri vəzifəsində çalışmış bir insan kimi, sizcə, qeyd olunan problemi hansı yolla həll etmək olar?\n– Kadrlar düzgün seçilməlidir. İstər telekanallarda, istərsə də radiolarda dilini, danışığını bilən, nitq mədəniyyətinə yiyələnmiş peşəkar jurnalistlərin sayı artırılmalı, mediaya məhz bu kateqoriyadan olan adamlar cəlb olunmalıdır. Mənə elə gəlir ki, bəzi verilişlərdə bunu qəsdən edirlər. Ümumiyyətlə, televiziyalarda şou proqramlarının artmasına bir qəsd, düşüncə tərzimizi dəyişmək, tamaşaçıların diqqətini ciddi problemlərdən uzaqlaşdırmaq kimi baxıram. Yoxsa, ola bilməz ki, bu qədər tənqiddən, kütləvi iradlardan sonra televiziyalara təsir göstərmək mümkün olmasın. Bu barədə dərindən düşünmək lazımdır.


11/12/2017 [19:39] - Hadisə - ( 1143 dəfə baxılıb)\nBolnisidə milli azlıqların problemləri və onların həlli yolları müzakirə edilib.\nGAXA-nın Kvemo Kartli bölgə müxbirinin məlumatına görə, Bolnisidə “2015-2020-ci illər üçün Vətəndaş Bərabərliyi və İnteqrasiya Strategiyası” planı ilə bağlı toplantıda, rayon bələdiyyəsindən və kənd icra nümayəndəliklərindən gələn iştirakçılar qatılıb.\nToplantıda öncə Gürcüstan Barış və Vətəndaş məsələləri üzrə Dövlət nazirliyinin təşkilatçılığı ilə qəbul edilmiş strategiyanın məqsədi barədə məlumat verilib: “Məqsəd etnik azlıqların müdafiəsi və onların siyasi və ictimai həyatda demokratik prosesin və ölkə iqtisadiyyatının inkişafına verdikləri töhfələrdən, etnik azlıqların hüquqlarının qorunması və cəmiyyətə inteqrasiyadır. Bu strategiya nəticəsində həyata keçirilən inteqrasiya öz növbəsində mədəniyyətlərarası və millətlərarası sülhü və sabitliyi təmin edəcək.”\nİclasda Kvemo Kartli bölgəsinin təşəbbüsü ilə etnik azlıqların problemlərini həll etmək üçün yaradılan Məsləhət Şurasının məqsədi bölgədə həyata keçirilən proqramlarda, sosial və iqtisadi məsələlərdə milli azlıqların fəaliyyətini təkmilləşdirməkdir. Şuraya milli azlıqların maraqları və onların iştirakı ilə müxtəlif məsələlərlə bağlı tövsiyyələr hazırlamağa ixtiyar verilib.\nToplantıda bildirilib ki, keçən il də Kvemo Kartli bölgəsində Məsləhət Şurası fəaliyyət göstərib: “Bu il biz şuranın fəaliyyətini bələdiyyələr üzrə fəallaşdırmaq və əhalinin problemlərini dərindən öyrənmək və onların həlli yollarını dəqiqləşdirmək istəyirik”.\nBildirilib ki, Məsləhət Şurasının iclaslarına Xalq Müdafiəçisi aparatı (Ombudsman) nəzarət edəcək və şura tərəfindən Ombudsman aparatının konkret tövsiyyələri də həyata keçiriləcək.\n“Bizim vəzifəmiz etnik azlıqların hüquqlarının qorunması sahəsində dövlət orqanları tərəfindən həyata keçirilən fəaliyyəti dəstəkləmək, həm hökumət, həm də qeyri-hökumət təşkilatlarının birgə əməkdaşlığını təmin etməkdir. Biz milli azlıqların vətəndaş cəmiyyətinə inteqrasiyasını yaxşılaşdırmaq üçün ardıcıl aparılan siyasətin inkişafına çalışacağıq”,- toplantıda bildirilib.\nTədbirdə Bolnisi şəhər meri David Şerazadişvili, Kvemo Kartli bölgə qubernatorunun müavini Zaur Darğallı və Gürcüstan Barış və Vətəndaş məsələləri üzrə Dövlət nazirliyinin Kvemo Kartli üzrə müşaviri Ayaz Məmmədov iştirak edib.\nQeyd edək ki, Məsləhət Şurasının toplantıları ilə bağlı Dmanisi, Qardabani və Marneuli bələdiyyələrində də silsilə tədbirlər keçiriləcək. (www.gaxa.ge)


Poroşenko referenduma hazırdır, ancaq…\n7 Aprel 2015 09:22\nTeleqraf.com xarici mediaya istinadən xəbər verir ki, bu barədə Poroşenko Ali Radada çıxışı zamanı açıqlama verib. Onun sözlərinə görə, ölkənin dövlət strukturu ilə bağlı referendum yalnız komissiya bunun zəruri olduğunu hesab etdiyi təqdirdə keçirilə bilər.\nBununla belə, Poroşenko bildirib ki, aparılan sorğulara əsasən, Ukrayna əhalisinin 90 faizi unitar modelə dəstək verir. O əlavə edib ki, ölkənin yeganə rəsmi dili Ukrayna dili olmalıdır və əhalinin üçdə iki hissəsi bunu dəstəkləyir.\nQeyd edək ki, rus separatçılar keçən ilin may ayında Ukraynanın şərqində Donetsk və Luqans bölgələrində “xalq respublikaları” elan etdikdən sonra ölkənin bu regionlarında referendum keçirib. Rəsmi Kiyev səsvermənin nəticələrini tanımayıb.


Cavad Zərif generalın ailəsindən üzr istədi - Günün Səsi Cavad Zərif generalın ailəsindən üzr istədi - Günün Səsi\nCavad Zərif generalın ailəsindən üzr istədi\n02 May 2021 21:22\nGununsesi.info Teleqraf.com-a istinadla xəbər verir ki, Zərifin sözlərinə görə, İranda siyasi dairələrdə rezonans doğuran ifadələr bəzi qüvvələr tərəfindən siyasi alət kimi istifadə olunur.\n“Məni günahlandıran, mənə böhtan atanların hamısını bağışlayıram. Ümidvaram ki, böyük İran xalqı, generalın bütün pərəstişkarları və xüsusilə böyük Süleymanilər ailəsi məni bağışlayacaqlar”, – XİN başçısı instaqram səhifəsində yazıb.\nXatırladaq ki, Zərif general Süleymaninin Moskva ilə iş birliyinə girərək Qərb ölkələri ilə razılaşdırılmış nüvə proqramını sabotaj etdiyini deyib.\nPrevious Sumqayıtda avtomobil yandı\nNext Gimnastlarımız Avropa çempionatında 3 medal qazandılar


KOBİA sahibkar və menecerlər üçün müsabiqə elan edir ABC.AZ\n9 avqust, Fineko/abc.az. Kiçik və Orta Biznesin İnkişafı Agentliyi (KOBİA) “Azərbaycanın biznes ictimaiyyətində menecerlərin ixtisasının artırılması üzrə Almaniya-Azərbaycan birgə Proqramı” çərçivəsində 2020-ci ildə Almaniyada “İqtisadi kooperasiya” üzrə 1 aylıq ixtisasartırma kursunda iştirak etmək istəyən sahibkar və menecerlər üçün müsabiqə elan edir.\nElanda qeyd olunur ki, iştirak etmək istəyən şəxslər müvafiq sənədləri 20 sentyabr 2019-cu il tarixinədək KOBİA-ya təqdim etməlidir. Tələblərə cavab verən namizədlər oktyabr ayında Almaniyanın Beynəlxalq Əməkdaşlıq Cəmiyyətinin (GİZ) mütəxəssislərinin iştirakı ilə keçiriləcək seçim mərhələsində iştirak edəcək.\nQeyd olunur ki, ingilis dilində keçiriləcək kurs çərçivəsində sahibkar və menecerlər üçün treninqlər, Almaniyanın aparıcı müəssisələrinə təlim səfərləri, alman şirkətlərində işgüzar görüşlər təşkil ediləcəkdir. Kurs zamanı Almaniyada qalmaq və tədris xərcləri Proqramın təşkilatçıları tərəfindən qarşılanacaq.


"Dəmirbank" komissiya haqqını sıfıra endirib | Report.az\n"Dəmirbank" komissiya haqqını sıfıra endirib\n"Dəmirbank" komissiya haqqını sıfıra endirib Bu, yalnız manat kreditlərinə aiddir\n1 İyul , 2015 13:37\nBakı.1 iyul. REPORT.AZ/ “Dəmirbank” ASC manat kreditlərinə 0% komissiya haqqının tətbiqinə başlayıb. Müştərilər artıq manatla olan kreditləri Bankın istənilən filialına müraciət etməklə komissiyasız əldə edə bilərlər.\n"Report"un verdiyi xəbərə görə, hazırda Bank manatla 5 min manatadək həcmdə, maksimum 18 aylıq və illik 32%-dək (effektiv 16%-lə) istehlak kreditləri təklif edir. Biznes kreditləri ancaq dollarla təqdim edilir. Maksimum məbləğ 10 min dollar təşkil edən dollarda verilən istehlak kreditlərində isə bank faizləri illik 23%-dən başlayır və maksimum 28%-dir.\nQeyd edək ki, 0% komissiya yalnız manatla olan kreditlərə aiddir.\nXatırladaq ki, “Dəmirbank” ASC 1989-cu ildə fəaliyyətə başlayıb. Bankın səhmdarları sırasına Avropa Yenidənqurma və İnkişaf Bankı (EBRD) və Hollandiya İnkişaf Maliyyə Şirkəti (FMO) daxildir.\nRus versiyası Demirbank снизил комиссионные сборы до нуля